Φθινοπωρινή Ισημερία 2017: Εντυπωσιακές φωτογραφίες από το Φθινόπωρο στην Ελλάδα - Ειδήσεις\nNewsit / Ελλάδα / Φθινοπωρινή Ισημερία 2017: Εντυπωσιακές φωτογραφίες από το Φθινόπωρο στην Ελλάδα\nΔημοσιεύθηκε: 22.09.2017 | 16:22\nΛίγες ώρες απομένουν μέχρι να γίνει η Φθινοπωρινή Ισημερία 2017 και να "μπει" επίσημα το Φθινόπωρο. Δείτε εντυπωσιακές εικόνες από όλη την Ελλάδα.\nΠλησιάζει η Φθινοπωρινή Ισημερία 2017, η στιγμή που θα υποδεχτούμε και επίσημα το Φθινόπωρο! Στις 23:02 ώρα Ελλάδας, το βράδυ της Παρασκευής 22 Σεπτεμβρίου θα συμβεί η Φθινοπωρινή Ισημερία στο βόρειο ημισφαίριο.\nΈρχεται το Φθινόπωρο και η Φθινοπωρινή Ισημερία 2017! Τι είναι όμως η ισημερία;\nΗ ισημερία συμβαίνει δύο φορές τον χρόνο. Τότε το κέντρο της γης ευρίσκεται επί της καθέτου στην μεγάλη διάμετρο της ελλείψεως που διαγράφει η γη γύρω από τον ήλιο . Στη συγκεκριμένη στιγμή ο Ήλιος βρίσκεται σε ευθεία με την κατακόρυφο στον ισημερινό της γης. Αυτό έχει ως αποτέλεσμα η νύχτα και η ημέρα να έχουν ίση διάρκεια σε οποιοδήποτε σημείο της γήινης επιφάνειας. Η εαρινή ισημερία συμβαίνει γύρω στις 20 Μαρτίου και η Φθινοπωρινή Ισημερία 22 Σεπτεμβρίου.\nΟ άξονας περιστροφής της γης διατηρεί την ίδια γωνία ως προς το επίπεδο της ελλείψεως όλο τον χρόνο. Το όνομα ισημερία προέρχεται από τις ελληνικές λέξεις ίσος και ημέρα. Το διεθνές αντίστοιχο όνομα, equinox, προέρχεται από το λατινικό aequus (ίσος) και nox (νύχτα). Ο λόγος είναι ότι κατά την ισημερία, η νύκτα και η ημέρα έχουν περίπου το ίδιο χρονικό μήκος.\nΗ εαρινή και η Φθινοπωρινή Ισημερία\nΗ εαρινή ισημερία πραγματοποιείται περίπου στις 20 Μαρτίου. Τότε το κέντρο του Ηλίου είναι κατακόρυφο προς τον γήινο ισημερινό, διασχίζοντας τους ουρανούς από Νότο προς Βορρά. Η Φθινοπωρινή Ισημερία γίνεται περίπου στις 22 Σεπτεμβρίου όταν ο Ήλιος διασχίζει από Βορρά προς Νότο. Αυτό ακριβώς θα συμβεί στις 22 Σεπτεμβρίου 2017.\nΟι ονομασίες εαρινή και Φθινοπωρινή Ισημερία είναι σχετικές και αφορούν στην εύκρατη ζώνη του βόρειου ημισφαιρίου. Στις αντίστοιχες ημερομηνίες στο νότιο ημισφαίριο οι εποχές είναι αντίθετες. Στις δύο πολικές και την τροπική ζώνη δεν υπάρχει αυτή η διαφοροποίηση εποχών.\nΈτοιμοι για τη Φθινοπωρινή Ισημερία 2017;\nΔείτε μαγευτικά τοπία από όλη την Ελλάδα το Φθινόπωρο:\nΗλιοβασίλεμα στο Καβούρι\nΠεταλούδα στα Τρίκαλα\nΦύση στην Αργολίδα\nΦθινόπωρο στη Λάρισα\nΔέντρα στην Αθήνα\nΦθινοπωρινή βόλτα με το ποδήλατο\nΌχθες του Ληθαίου ποταμού\nΠηγή βίντεο: Visit Greece\nΦΘΙΝΟΠΩΡΙΝΗ ΙΣΗΜΕΡΙΑ 2017


Σίλβα: «Χρειαζόμαστε επιθετικό» - Onsports.gr\nOnsports Team\t20 Ιουλίου 2015, 08:18\nΣίλβα: «Χρειαζόμαστε επιθετικό»\nΤον παίκτη που θα… σηκώσει το «βάρος» της επίθεσης αναζητούν οι άνθρωποι του Ολυμπιακού, όπως τόνισε ο Μάρκο Σίλβα.\nΟ τεχνικός ηγέτης των «ερυθρόλευκων», μετά το φιλικό με την Ρίζεσπορ μίλησε στους εκπροσώπους του Τύπου που ακολουθούν την αποστολή των Πειραιωτών στο πρώτο στάδιο της προετοιμασίας και υποστήριξε πως χρειάζεται η έλευση ενός φορ.\n«Είμαστε στην πρώτη φάση της προετοιμασίας όπου είναι η φάση που γνωριζόμαστε κάπως μεταξύ μας. Έχουμε πάρα πολλούς ποδοσφαιριστές. Αυτό σημαίνει ότι κι εγώ πρέπει να τους γνωρίσω καλά. Οι ποδοσφαιριστές τρέχουν πάρα πολύ και για αυτό τον λόγο είμαι ευχαριστημένος από την προσπάθειά τους», ήταν τα πρώτα του λόγια.\nΚαι συνέχισε: «Δεν θέλω να πω ότι θα έρθουν μερικοί ποδοσφαιριστές ακόμα, γιατί έχουμε ήδη αρκετούς ποδοσφαιριστές. Σίγουρα κάποιος καινούριος θα έρθει, αλλά θα πρέπει να φύγουν και μερικοί γιατί υπάρχουν αρκετοί στο ρόστερ. Για αυτό περιμένουμε το τουρνουά της Τουρκίας για να πάρουμε τις αποφάσεις μας».\nΠόσο σας προβληματίζει το γεγονός ότι λείπει το εύκολο γκολ από την ομάδα σας;\n«Είναι αλήθεια πώς έχουμε δημιουργήσει αρκετές ευκαιρίες στα δύο παιχνίδια και έχουμε πετύχει μόλις ένα γκολ. Πρέπει να συνεχίσουμε τη δουλειά μας. Όπως ξέρετε κι εσείς, έφυγε ένας ποδοσφαιριστής που ήταν βασικός πέρσι. Οπότε μάλλον χρειαζόμαστε έναν παίκτη επιθετικό. Αυτόν θα τον βρούμε με τον χρόνο. Το καλό είναι ότι δημιουργούμε ευκαιρίες. Το πρόβλημα θα ήταν αν δεν δημιουργούσαμε ευκαιρίες».\nΒλέπουμε οργανωμένο pressing, γρήγορο transition και πολλές επιθέσεις. Έναν πιο ελκυστικό Ολυμπιακό…\n«Είμαστε σε μία φάση που γνωρίζουμε τους ποδοσφαιριστές ακόμα. Οπότε εξαρτάται πολλές φορές και από το ρόστερ για το πώς θα παίζει η ομάδα. Όμως εμείς θέλουμε έναν Ολυμπιακό που να παίζει επιθετικά, να πρεσάρει ψηλά και να ελέγχει το παιχνίδι. Θέλουμε να είμαστε μία ομάδα που να παίζει γρήγορα από τα άκρα και θα πρέπει να το καταλάβουν όλοι οι παίκτες αυτό».\nΟ Πάρντο θα βοηθήσει σε αυτό;\n«Γι' αυτόν τον πήραμε (σ.σ. γελάει). Δεν θέλω να μιλήσω ατομικά για τον Πάρντο. Είναι ένας ποδοσφαιριστής που σίγουρα θα μας βοηθήσει, αλλά εκεί έχουμε κι άλλους παίκτες όπως τον Ντοσεβί και τον Ντουρμάζ που επίσης θα μας βοηθήσουν».\nΣτο ίδιο στυλ θα συνεχίσει και στα φιλικά της Τουρκίας;\n«Θα συνεχίσουμε με το στυλ που δουλεύουμε στο Ζέεφελντ και δεν θα το αλλάξουμε».\nΟλυμπιακός: «Έκλεισε ο Μάρκοβιτς» (photos&vid)\n11 λεπτά πριν Ολυμπιακός: «Έκλεισε ο Μάρκοβιτς» (photos&vid)\nΕκπαιδευτικός Όμιλος «ΜΗΤΡΟΠΟΛΙΤΙΚΟ-ΑΚΜΗ»: Ο ηγέτης του κλάδου ξεπέρασε τους 25.000 σπουδαστές\n11 λεπτά πριν Εκπαιδευτικός Όμιλος «ΜΗΤΡΟΠΟΛΙΤΙΚΟ-ΑΚΜΗ»: Ο ηγέτης του κλάδου ξεπέρασε τους 25.000 σπουδαστές\n18 λεπτά πριν Ζέτα Μακρυπούλια: Έτσι είναι πραγματικά το κορμί της χωρίς ρετούς! (Video & Photos)\nΜε μισθό... Ρονάλντο πάει ο Ντε Λιχτ στη Γιουβέντους!\n24 λεπτά πριν Με μισθό... Ρονάλντο πάει ο Ντε Λιχτ στη Γιουβέντους!


Έκρηξη των ναύλων για τα LNG carriers - Χιώτικη Διαφάνεια\nΔιπλασιάστηκε σε ένα δεκαπενθήμερο ο ημερήσιος ναύλος ενός σύγχρονου LNG carrier – Στα 19,5 δισ. δολάρια η αξία του ελληνόκτητου στόλου με πλοία LNG\nΗ ενεργειακή κρίση που πλήττει την παγκόσμια οικονομία ολοένα και περισσότερο οδήγησε στην εκτόξευση των ναύλων για τα πλοία μεταφοράς υγροποιημένου φυσικού αερίου – LNG μέσα σε λίγες ημέρες. Η συγκεκριμένη ναυλαγορά ακολουθεί πλέον την ξέφρενη πορεία των φορτηγών capsize. Η ζήτηση από την Κίνα, την Ινδία και τη Μεγάλη Βρετανία για φυσικό αέριο εντείνει τον ανταγωνισμό και αυξάνει το κόστος μεταφοράς αφού η ζήτηση είναι μεγάλη και η προσφορά χωρητικότητας μικρότερη.\nΓια ένα σύγχρονο LNG carrier προς τα τέλη Σεπτεμβρίου ο ημερήσιος ναύλος ήταν 50.000 δολάρια. Σύμφωνα με διεθνείς ναυλομεσιτικούς οίκους το ποσό διπλασιάστηκε στη διάρκεια των τελευταίων 15 ημερών φθάνοντας τα 120.000 δολάρια την ημέρα για ένα πλοίο χωρητικότητας 160.000 κυβικών μέτρων.\nΣτη spot αγορά ο μέσος όρος του ημερήσιου ναύλου τόσο για LNG carrier τύπου TFDE (tri-fuel diesel-electric) που έχουν δυνατότητα να χρησιμοποιούν ως καύσιμο κίνησης ή βαρύ μαζούτ, ή ντίζελ ή φυσικό αέριο, αυξήθηκε κατά 35% φθάνοντας στα 94.000 δολάρια.\nΟι εξαγωγές LNG από τις ΗΠΑ καλύπτουν την υπάρχουσα προσφερόμενη χωρητικότητα πλοίων LNG. Παράλληλα εφόσον η διαφορά τιμής του φυσικού αερίου μεταξύ Κίνας και Ευρώπης αυξηθεί, τότε η κινεζική πλευρά θα αρχίσει να αγοράζει το φθηνότερο ευρωπαϊκό LNG άρα θα αυξηθούν και τα προς μεταφορά φορτία και κατά συνέπεια και οι ναύλοι.\nΠρωταγωνιστές οι Ελληνες εφοπλιστές\nΜία ακόμη κορυφή της παγκόσμιας ναυτιλιακής βιομηχανίας κατέκτησαν οι Έλληνες εφοπλιστές. Σύμφωνα με τα στοιχεία της Vessels Value η αξία του ελληνικών συμφερόντων στόλου με πλοία μεταφοράς υγροποιημένου φυσικού αερίου-LNG, συμπεριλαμβανομένων και των υπό ναυπήγησης φτάνει τα 19,5 δισ. δολάρια. Οι Έλληνες πήραν την πρωτοκαθεδρία από τους Ιάπωνες των οποίων ο στόλος αξίζει 14,3 δισ. δολάρια. Στην τρίτη θέση βρίσκεται η Κίνα με αξία στόλου 5,9 δισεκατομμύρια.\nΑπό το σύνολο των 127 πλοίων που είναι υπό παραγγελία για τα επόμενα τρία χρόνια το 75% θα ναυπηγηθεί στη Νότια Κορέα, το 17% στη Κίνα και το 13% στην Ιαπωνία.\nΣτη Λέσβο για δεύτερη φορά ο Πάπας τέλη Νοεμβρίου\nΣύγκρουση φορτηγού πλοίου με ελληνικό αλιευτικό στην Λήμνο


Οι Βουβες Πληγες - Ψυχολογια (BKS.0447125)\nΑρχική > Βιβλία > Ψυχολογία > ΟΙ ΒΟΥΒΕΣ ΠΛΗΓΕΣ\nΟΙ ΒΟΥΒΕΣ ΠΛΗΓΕΣ\nΖΑΡΑΓΚΑΛΗ ΕΡΣΗ στην κατηγορία ΨΥΧΟΛΟΓΙΑ\nΣυγγραφέας: ΖΑΡΑΓΚΑΛΗ ΕΡΣΗ\nΗ ΑΝΤΙΣΥΛΛΗΨΗ ΚΑΙ Η ΕΚΤΡΩΣΗ ΩΣ ΒΙΩΜΑ ΚΑΙ ΠΡΑΞΗ\nΤι άλλο θα μπορούσε να «σημαίνει» μια εγκυμοσύνη. εκτός από το αυτονόητο του να φέρεις στον κόσμο ένα παιδί;\nΓιατί οι Ελληνίδες δέχονται να χρεωθούν το «τίμημα» μιας έκτρωσης αντί να την αποφύγουν χρησιμοποιώντας αποτελεσματικά την αντισύλληψη;\nΤι άλλο μπορεί να «σημαίνει» η έκτρωση, στην οποία καταφεύγουν τόσο συχνά οι Ελληνίδες, εκτός από την απόφαση του να μην φέρουν στον κόσμο ένα παιδί;\nΓιατί οι Ελληνίδες δεν χρησιμοποιούν συστηματικά και αποτελεσματικά τα σύγχρονα αντισυλληπτικά μέσα ακόμη και όταν είναι ενημερωμένες και έχουν εύκολη πρόσβαση σε αυτά;\nΤα ερωτήματα αυτά και τα συνεπακόλουθά τους επιχειρεί να μελετήσει η εικοσαετής αυτή έρευνα και κυρίως να δώσει το λόγο στις ίδιες τις γυναίκες και στο πώς εκείνες εκλαμβάνουν το βίωμα και την πράξη τους σε σχέση με τη γονιμότητα, την αντισύλληψη και την έκτρωση.\nΟΙ ΒΟΥΒΕΣ ΠΛΗΓΕΣ (BKS.0447125)\nΟΙ ΒΟΥΒΕΣ ΠΛΗΓΕΣ BKS.0447125 ΖΑΡΑΓΚΑΛΗ ΕΡΣΗ ΖΑΡΑΓΚΑΛΗ ΕΡΣΗ ΨΥΧΟΛΟΓΙΑ ΟΙ ΒΟΥΒΕΣ ΠΛΗΓΕΣ


Ο ιστορικός κινηματογράφος Αλκυονίς ξανανοίγει τις πύλες του | reel.gr\nΓράφει ο Γιώργος Αγγελόπουλος Ο ιστορικός κινηματογράφος Αλκυονίς που έκλεισε τις πύλες του στις αρχές του ’90 πρόκειται να ανοίξει και πάλι στο κοινό, με σκοπό...\nΓΡΑΦΕΙ Γιώργος Αγγελόπουλος\t10 Οκτωβρίου 2013\nΟ ιστορικός κινηματογράφος Αλκυονίς που έκλεισε τις πύλες του στις αρχές του ’90 πρόκειται να ανοίξει και πάλι στο κοινό, με σκοπό να αποτελέσει έναν πολυμορφικό χώρο πολιτισμού.\nΟ γνωστός στους μεγαλύτερους σε ηλικία αθηναϊκός κινηματογράφος βρίσκεται επί της οδού Ιουλιανού 42, κοντά στη Πλ. Βικτωρίας και αναμένεται να εγκαινιάσει το νέο του ξεκίνημα τον ερχόμενο Δεκέμβρη. Το Artplex, όπως θα είναι το νέο του όνομα, επιδιώκει και πάλι να αναχθεί στο κέντρο της ανεξάρτητης κινηματογραφικής δημιουργίας, στηρίζοντας κλασικούς δημιουργούς, πολιτικές ταινίες και διεθνείς παραγωγές, διαπαιδαγωγώντας έτσι τη νέα γενιά θεατών.\nΓια όσους δε γνωρίζουν την ιστορία του Αλκυονίς να πούμε πως ο ιστορικός κινηματογράφος ήταν αυτός που πρωτογνώρισε μεγάλους δημιουργούς, όπως τον Άιζενσταϊν και τον Ναγκίσα Οσίμα στο αθηναϊκό κοινό, μιας και αποφάσισε να μη προβάλλει μόνο ταινίες από τις τότε εταιρείες διανομής, αλλά να εισάγει άγνωστα ακόμα στο κοινό αριστουργήματα, για αποκλειστική προβολή. Μεγάλη στιγμή για τον κινηματογράφο υπήρξε και η αποκλειστική προβολή της “Αναπαράστασης” του Θεόδωρου Αγγελόπουλου.\nΜε παρόμοιο λοιπόν σκεπτικό πρόκειται να επαναλειτουργήσει ο κινηματογράφος, σε μια προσπάθεια της NEWSTAR να δημιουργήσει έναν καλλιτεχνικό πολυχώρο με γνώμονα το δημιουργό και όχι το κέρδος. Εκτός όμως από κινηματογραφικές προβολές, θα αποτελέσει και στέγη και άλλων μορφών τέχνης και γραμμάτων.\nΣυγκεκριμένα, θα προβάλλονται διάφορες ταινίες την ίδια μέρα, οι οποίες θα εναλλάσσονται με συγκεκριμένο καλλιτεχνικό πλάνο και θεματικό ή υφολογικό περιεχόμενο, ανά ώρα και ανά εβδομάδα. Επίσης θα φιλοξενήσει φεστιβάλ του εξωτερικού και αφιερώματα σε σκηνοθέτες, ενώ μεγάλη έμφαση θα δοθεί και στους Έλληνες δημιουργούς. Επίσης, κάθε Δευτέρα θα ανεβαίνει μια θεατρική παράσταση, ενώ κατά τη διάρκεια της εβδομάδας θα υπάρχουν παραστάσεις και για τους μικρούς και απαιτητικούς θεατές. Υπάρχουν επίσης σχέδια για φιλοξενία συναυλιών και χορευτικών παραστάσεων.\nΕκτός αυτών, οι χώροι του Artplex θα φιλοξενούν εικαστικές εκθέσεις σε μόνιμη βάση, τις οποίες το κοινό θα μπορεί να παρακολουθεί δωρεάν καθ’ όλη τη διάρκεια της μέρας. Τέλος, κάθε Τετάρτη θα γίνονται βιβλιοπαρουσίαση νέων εκδόσεων, με ομιλίες, προβολές και συζητήσεις ανοιχτές στο κοινό με δωρεάν προσκλήσεις.\nΗ προσπάθεια αυτή ξεκινάει στην Αλκυονίδα μαζί με τους κινηματογράφους Τριανόν και Αλεξάνδρα Ι και ΙΙ, ενώ υπάρχει ανοιχτό κάλεσμα και σε άλλους αιθουσάρχες ανά την Ελλάδα που θέλουν να συμμετέχουν στη νέα αυτή δράση.\nΗ πρωτοβουλία ακούγεται εξαιρετικά ενδιαφέρουσα και ελπίζουμε να στεφθεί με την επιτυχία που της αξίζει.\nH Chloe Moretz στο “November Criminals” του Sacha Gervasi


e-nail: Τράμπα τραμπαλίζομαι.... Θα τη βρω εγώ την άκρη Νο 3\nΤράμπα τραμπαλίζομαι.... Θα τη βρω εγώ την άκρη Νο 3\nΚοιτάχτηκε στον καθρέφτη της. Φρύδια, τσεκ. Μάτια, τσεκ. Λαιμός, καρατσέκ. Μαλλί, τσεκ. Δέρμα, τσεκ τσεκ τσεκ. Χείλη μισοτσέκ. Σφιχτά και σουφρωμένα. Το ψιμύθιον ελαφρύ ίσα να δίνει ένα κάτι τις. Δεν είναι καιρός για φτιασίδια τώρα. Εντάξει καλή είμαι απέξω. Για να δούμε κι από μέσα. Αλλά δε χρειάστηκε ν' αρχίσει την ενδοσκόπηση, τουλάχιστον όχι εκείνη τη στιγμή. Γιατί κοιτάζοντας λίγο πιο κάτω από το λαιμό εκεί στο στέρνο, ανάμεσα στα στήθη ένα περιστέρι είχε φωλιάσει αλλά ήταν ανήσυχο σα να 'θελε να φύγει. Τακ τακ τακ τακ τα φτερουγίσματα. Τακ τακ τακ χριστέ μου θα πεθάνω δεν τη γλυτώνω. Μην ανησυχείτε, της είπε ο γιατρός, είναι αγχώδους αιτιολογίας. Τί λέτε γιατρέ μου, άγχος εγώ; Να το σκίσετε το πτυχίο σας.\nΌλα ξεκίνησαν πριν κάνα μήνα περίπου. Όταν την πήρε ο διάολος και τη σήκωσε. Πόσες μούτζες άραγε ξεστράτισαν από την πλατεία και την πέτυχαν;; Κάμποσες. Δεν εξηγείται αλλιώς. Άνθρωποι ξεσκεπάστηκαν, σχέσεις διαλύθηκαν, μακροχρόνιες φιλίες κατέρρευσαν. Μα τυφλή ήμουν τόσον καιρό;; Αλλά της τα 'χαν πει. Να την προσέχεις. Αυτή δεν γίνεται φίλη κανενός. Εκεί αυτή να επιμένει. Ότι με τη χάρη της και την ομορφιά της θα ισιώνει τα στραβά στους ανθρώπους. Ότι θα αποτελούσε εξαίρεση γιατί ήταν διαφορετική. Μα τί μαλάκας άνθρωπος είμαι, ρωτούσε. Δεν είσαι μαλάκας καρδιά μου. Έχεις "class" εσύ. Τί "class" καλέ, my ass. Τί να το κάνω το κλασάρισμα. Μυαλό θέλω. Όχι δεν έφταιγε. Καρατσεκαρισμένο. Έχει αυστηρό κριτή, αυτό το μούτρο. Δεν της κάνει χάρες. Καλή κουβέντα δε θα πει. Κι όταν την πει;; Ή είναι πέρα για πέρα αλήθεια ή τη βλέπει έτοιμη να καταρρεύσει και προκειμένου να τη συνεφέρει, ναι παιδί μου εσύ έχεις "class". Ο θεός έφτιαξε το καλούπι σου και μετά το 'σπασε. Όταν την ακούει αυτή τη μαλακία την πιάνουν κάτι νεύρα..... Κι άλλα νεύρα, γίνεται;; Γίνεται, γίνεται, μόνο του σπανού τα γένια δεν γίνονται.\nΟ.Κ. την πατήσαμε, πάμε γι' άλλα. Ε και;; Δεν είναι μόνη της. Κι αυτό καρατσεκαρισμένο. Τα φουρφουρίσματα όμως εκεί, να επιμένουν. Χριστέ μου θα πεθάνω, κάνε να ξημερωθώ και δίνω όρκο δε θα ξαναδώ ειδήσεις (μόνο λιγουλάκι, έτσι με την άκρη του ματιού), κάθετα θα διαβάζω εφημερίδα, ό,τι με συμφέρει. Και στο ραδιόφωνο μόνο μουσική. Τέρμα τα ενημερωτικά. Τέρμα και τα σατυρικά. Θέλει αρετή αλλά θέλει και τόλμη η σάτυρα και από τον ακροατή. Home page θα βάλω το youtube. Άραγε μπορεί να εμφανίζει τραγούδι ανάλογα με τη διάθεση που θα έχω όταν ανοίγω τον υπολογιστή;; Όχι ε;; Δεν έχει προχωρήσει τόσο η τεχνολογία. Δεν την πείραζε, θα ξεκίναγε με το τραγούδι της προηγούμενης μέρας και θα το άλλαζε μόνη της. Εξάλλου ποιός άλλος θα ήξερε καλύτερα τη διάθεσή της εκτός από την ίδια. Όλο και κανά τραγουδάκι θα άκουγε το πρωί στο ραδιόφωνο, ξεχασμένο από τα παλιά ή φρέσκο, ολόφρεσκο.\nΚάνε - λοιπόν - να ξημερωθώ και θα γίνω καλό παιδί. Θ' αλλάξω, θα δεις. Τώρα σε ποιόν τα 'λεγε αυτά αφού δεν πιστεύει σε θεούς και τέτοια;; Μάλλον στον εαυτό της τον ίδιο. Ήθελε να ζήσει, χίλια, δυο χιλιάδες, πολλές χιλιάδες χρόνια αν ήταν δυνατόν. Πάντα έλεγε ότι πριν κλείσει τα μάτια της θα 'θελε να της έχει απαντηθεί το ερώτημα "αν είμαστε μόνοι μας" στον κόσμο. Ο γιατρός "αγχώδους αιτιολογίας" μισό λεξοτανίλ για μερικές μέρες. Τίποτα δεν έκαναν. Και μια μέρα - στο κομμωτήριο ήταν - νόμιζε θα πεθάνει εκεί μπροστά στον καθρέφτη με τ' αλουμινόχαρτα στο κεφάλι. Θέ μου μην πάθω τίποτε πριν με λούσουν!!!! Η κοπέλα που της έκανε τις ανταύγειες το πήρε χαμπάρι, θορυβήθηκε. Τί πάθατε, θέλετε ένα χυμό, νερό;; Να τελειώνουμε θέλω. Και σε λίγο τσουπ!!! όλα πέρασαν!!! Σαν να μην έγινε ποτέ τίποτα!!! Εγώ τα 'παθα όλα αυτά;; Μπα σε καλό μου, ματιασμένη θα 'μουν, αλλά ποιός με ξεμάτιασε;;\nΜετά από έναν ολόκληρο μήνα που η διάθεσή της επιδιδόταν στο εξτρίμ σπορ της τραμπάλας, μια στα τάρταρα και μια στα ίσα της, ένιωσε ότι μάλλον τη σκαπούλαρε. Και για δεύτερη φορά στη ζωή της είπε "επειδή μπορεί και να τη γλυτώσω, να δούμε τώρα και πώς θα τη βγάλουμε καθαρή με την κωλοκατάσταση σ' αυτή τη χώρα". Δε θα τρελλάνουν αυτοί εμένα. Δε θα τους κάνω το χατήρι. Θα τη βρω την άκρη εγώ αγάπη μου.\nΛοιπόν έχουμε και λέμε: εξωτερική εμφάνιση, τσεκ. Στυλ, τσεκ. Δουλειά, τσεκ (όχι πολλή αλλά τσεκ), λεφτά γιοκ (αλλά φτάνουν). Εκπτώσεις, σκασίλα της για πρώτη φορά στη ζωή της. Ναι, ναι οι προσωπικές της προσπάθειες θα έχουν αποτέλεσμα. Το ξέρει, το νοιώθει. Θα πάει και διακοπές. Αμέ. Λίγες αλλά θα πάει. Κι άλλα πράγματα θα κάνει. Λίγα αλλά σημαντικά. Kevin, I can't wait. (Το ξέρω χρυσό μου σε πληγώνω). Διακοπές, μια εκδρομή, ο Κέβιν, ο Ρότζερ, πέντε βιβλία. Το παρεάκι της. Σούπερ.\nΑχ τί καλά! Όλα καλά.\nΠροσπαθεί να είναι αισιόδοξη, όχι για κείνη, ούτε για τη φουκαριάρα τη μάνα της, αλλά για τα δύσκολα και τα πιο δύσκολα που είναι μπροστά μας. Να μπορεί να είναι όρθια. Γιατί μόνο όρθια μπορεί να σηκώσει και το διπλανό της. Πεσμένος δεν κατάφερε ποτέ κανείς τίποτα. Να έχει υγεία, να έχει δουλειά, να έχει μυαλό να σκέφτεται.... Να μην την απορροφούν μόνο οι προσωπικές έννοιες, θα έχω για το δάνειο, θα έχω για τούτο, θα έχω για κείνο.... Ναι θα έχεις γλυκειά μου. Γιατί εσύ έχεις "class".\nΑναρτήθηκε από Νάση Αναγνωστοπούλου στις 7:57 μ.μ.\nAnima spera 22 Ιουλίου 2011 - 12:49 μ.μ.\nΤο τρίτο και πιό ζουμερό! Λένε πώς το 3 είναι το καλύτερο ή το χειρότερο! όλοι κάτι απο 3 δίνουν ή παίρνουν! Στην προκειμένη περίπτωση έχει κάτι γλυκό και κωμικό αυτή η φιγούρα! Σε αυτή την τραμπάλα τελικά η ηρωίδα μας φαίνεται πώς δεν έχει ανάγκη ούτε τσέκ απ όυτε τίποτα! Το μπλόγκ και η επικοινωνία είναι η best solution! Like <3> !!!\nΝάση Αναγνωστοπούλου 22 Ιουλίου 2011 - 4:04 μ.μ.\n@Anima Spera. Για να δούμε.\nΤράμπα τραμπαλίζομαι.... Θα τη βρω εγώ την άκρη Νο...\nJEREMIE και γλίστρησα. Θα την βρω εγώ την άκρη Νο ...


ΠΑΛΑΙΜΑΧΟΙ ΔΗΜΟΥ ΠΥΛΟΥ/ΝΕΣΤΟΡΟΣ: Επαιξαν για φιλανθρωπικό σκοπό - NOTOSPORT\nΠαρασκευή, 19 Ιούνιος 2015 18:32\nΠΑΛΑΙΜΑΧΟΙ ΔΗΜΟΥ ΠΥΛΟΥ/ΝΕΣΤΟΡΟΣ: Επαιξαν για φιλανθρωπικό σκοπό\nΕνα ξεχωριστό φιλικό έδωσε το περασμένο Σάββατο στο γήπεδο της Μεθώνης η ομάδα παλαιμάχων του δήμου Πύλου/ Νέστορος, καθώς αντιμετώπισε την ποδοσφαιρική ομάδα των εργαζομένων σε μέσα μαζικής μεταφοράς της Αθήνας (ΣΤΑΣΥ).\nΜάλιστα με τους φιλοξενούμενους αγωνίστηκε και ο παλιός ποδοσφαιριστής της ΑΕΚ του Ολυμπιακού και της εθνικής ομάδας και νυν προπονητής Ντανιέλ Μπατίστα.\nΟ αγώνας έγινε για να βοηθηθούν οικογένειες που έχουν ανάγκη, μιας και οι\nπαλαίμαχοι του δήμου Πύλου/Νέστορος θα μοιράσουν σε βρεφονηπιακούς σταθμούς στην περιοχή του Δήμου εκατοντάδες κουτιά γάλα. Γι' αυτό το σκοπό είχαν εκδοθεί και εισιτήρια ενίσχυσης.\nΜετά τον αγώνα οι παλαίμαχοι έκαναν το τραπέζι στη φιλοξενούμενη αποστολή.\nΣτο αγωνιστικό σκέλος, οι γηπεδούχοι γνώρισαν την φιλική ήττα με σκορ 0-5, μιας και οι φιλοξενούμενοι αγωνίζονται σε τοπικά πρωταθλήματα της Αθήνας με εξαίρεση τον Ντανιέλ Μπατίστα, ο οποίος όμως βρίσκεται σε καλή κατάσταση. Πρόεδρος της ομάδας ΣΤΑΣΥ είναι ο κ. Παπαθανάσης και προπονητής ο κ. Ράλλης, ενώ στους παλαίμαχους πρόεδρος είναι ο κ. Σαρδέλης και προπονητής ο κ. Μαρκάκης.\nΠΑΛΑΙΜΑΧΟΙ ΔΗΜΟΥ ΠΥΛΟΥ. ΝΕΣΤΟΡΟΣ: Καρμοίρης, Κατσούλης, Τζούνος, Σαρδέλης, Σταματελόπουλος, Ράλλης, Ψώνης, Μαρκάκης, Κοτσίρης, Σιψάς, Κρητικάκης. Επαιξαν και οι Αγνιάδης, Κωστάκος, Κουφός.\nΣΤΑΣΥ: Παπασωτηρίου, Γεωργόπουλος, Ξιάρχος, Καμπούκος, Μπροντζάκης, Καλογερόπουλος, Ναστόπουλος, Ψώνης, Αθανασόπουλος, Δάφνης, Μπστίστα. Επαιξαν και οι Βένιος, Μπακογιάννης, Κολλάς, Νικολοθανάσης, Σπίνος, Νικολάου, Τατσόγλου, Τυροπάνης, Τζίνης, Ευσταθόπουλος.\nΠερισσότερα σε αυτή την κατηγορία: « Παρελθόν ο Φασουλής από το Ασπρόχωμα Τουρνουά ακαδημιών σήμερα στο Διαβολίτσι »


Γεμάτος προβλήματα και με ψυχολογία στο ναδίρ - Contra.gr - Live Sports Magazine\nΓεμάτος προβλήματα και με ψυχολογία στο ναδίρ\nΣΤΑΥΡΟΣ ΓΕΩΡΓΑΚΟΠΟΥΛΟΣ ΤΕΛ. ΑΝΑΝΕΩΣΗ: 12 Φεβ. 2018 | 08:24\nΟ Σταύρος Γεωργακόπουλος γράφει για τα κακομαθημένα παιδιά και τον Όσκαρ Γκαρθία που θα ξαναπιάσει δουλειά σήμερα-αύριο, θα πρέπει να νιώσει ισχυρός, να πάρει τα κλειδιά του μαγαζιού και την κατάσταση στα χέρια του, ξεκινώντας από τα αποδυτήρια.\nΠέμπτο -πολύ σημαντικό ματς- χωρίς νίκη για τον Ολυμπιακό. Αποκλεισμός από την ΑΕΚ στο Κύπελλο, ανατροπή στον αγώνα του πρωταθλήματος, δύο -οδυνηρές- ισοπαλίες στην Τρίπολη και το Περιστέρι. Δύο ισοπαλίες, μάλιστα, που προέκυψαν με τον ίδιο τρόπο! Πίεση ψηλά ο Αστέρας του Παντελίδη από το ξεκίνημα, καρμπόν προσέγγιση και από τον Ατρόμητο του Κάναντι.\nΜε παίκτες-καμικάζι σε κάθε μονομαχία, δύο κόφτες (Μάντσον, Σάκιτς) που έχουν κόψει το γήπεδο στη μέση κι έναν Ουάρντα να κάνει ό,τι θέλει με τη μπάλα στα πόδια, οι γηπεδούχοι όχι απλά επέβαλαν το ρυθμό τους και προηγήθηκαν, αλλά έχασαν ευκαιρίες να πετύχουν κι άλλο γκολ. Απέναντι σε έναν Ολυμπιακό που απλά ψαχνόταν χωρίς απαντήσεις στα ζητούμενα της αναμέτρησης.\nΤο χειρότερο για τους «ερυθρόλευκους» είναι ότι θέλουν και δεν μπορούν. Δεν υπάρχουν παίκτες αδιάφοροι, παίκτες χωρίς διάθεση. Απλά δεν υπάρχει πυξίδα. Η ομάδα θέλει δουλειά πολλή, όχι στις λεπτομέρειες, αλλά στα βασικά. Στον τρόπο παιχνιδιού, στο build up από την άμυνα, στο να μην «πίνουν θάλασσα» οι παίκτες στο πρέσινγκ των αντιπάλων. Στο να μπορούν να εκμεταλλευθούν τους κενούς χώρους, ακόμη και με μια «μεγάλη» μπαλιά από την άμυνα προς την επίθεση.\nΌχι δεν είναι τόσο κακοί οι παίκτες του Ολυμπιακού. Δεν ξέχασαν ξαφνικά το ποδόσφαιρο κι ας δείχνουν ανήμποροι να συνδυαστούν. Να συνεργαστούν στα στοιχειώδη. Απλά όλοι αυτοί οι παίκτες, έχοντας δουλέψει με τρεις προπονητές φέτος και άλλους τέσσερις πέρυσι, λογικό είναι αλλού να πατάνε κι αλλού να βρίσκονται. Ιδιαίτερα από τη στιγμή που η ομάδα δεν έχει και βενζίνη στο ντεπόζιτο. Δεν υπάρχει φρεσκάδα. Πόδια που ζυγίζουν τόνους, μυαλό θολωμένο, άγχος και έλλειψη στρατηγικής.\nΟι ομάδες δεν χτίζονται μέσα σε λίγες μέρες ή τρεις-τέσσερις εβδομάδες. Και η φετινή σεζόν αποδεικνύεται ένα λάθος. Από την αρχή μέχρι το τέλος. Εντελώς άστοχη η επιλογή του Μπέσνικ Χάσι και πολλές από τις εισηγήσεις του, σύνολο χωρίς προσανατολισμό, με κακομαθημένα παιδιά που έχουν άποψη για όλα και με διάθεση να παίξουν κυρίως για πάρτη τους. Τρανό παράδειγμα η «ανταρσία» του Τζούρτζεβιτς να εκτελέσει το πέναλτι «νταηλίκι». Ό,τι θέλει ο καθένας, κάνει. Έλειπε και ο Γκαρθία από τον πάγκο, βρήκε… μπόσικο τον Κόντη ο Σέρβος, πάλι καλά που βρέθηκε στη φάση ως από μηχανής Θεός ο Χατζισαφί να χαρίσει έστω τον ένα βαθμό.\nΤα προβλήματα είναι πολλά και εμφανή σε όλες τις γραμμές. Γκολ σαν σε προπόνηση πριν από τέσσερις μέρες από τον Χριστοδουλόπουλο στο ΟΑΚΑ, με κεφαλιά από την «καρδιά» της άμυνας, ίδιο γκολ από τον Βασιλακάκη. Τα πρόσωπα αλλάζουν, η ουσία όχι. Μια άμυνα γεμάτη τρύπες, ένα κέντρο χωρίς αρχή και τέλος, ένας Ανσαριφάρντ σαν την καλαμιά στον κάμπο στην επίθεση. Βγήκαν νωρίς και Φορτούνης, Μιραλάς, σχόλασε ο γάμος.\nΜεγάλες αποστάσεις μεταξύ των γραμμών, βαριά κορμιά, ένας Μιραλάς που ακόμη ψάχνεται για να συνεργαστεί με τους γύρω του, ένας Πάρντο προβλέψιμος σε κάθε του κίνηση κι ένας Μάριν ποιοτικός μεν, αλλά με εκλάμψεις, όπως στη φάση του 1-1.\nΌλα αυτά, διογκώνονται ακόμη περισσότερο και λόγω κακής ψυχολογίας. Πλέον οι παίκτες του Ολυμπιακού δείχνουν να μην έχουν εμπιστοσύνη στον εαυτό τους, να μην έχουν αυτοπεποίθηση. Το ένα λάθος φέρνει το άλλο, τα νεύρα περισσεύουν. Όταν δεν υπάρχει συγκεκριμένη συνταγή, όλα μοιάζουν βουνό. Η απάντηση, όμως, είναι πολύ απλή και συνάμα ποδοσφαιρική.\nΤο γράφαμε και πριν από μερικές μέρες ότι μια χαμένη χρονιά, αν αποδειχθεί τέτοια η φετινή, μπορεί να υπάρξει. Αυτό είναι κακό, δεν είναι καταστροφή. Καταστροφή θα είναι αν δεν γίνει η σωστή ανάγνωση, προκειμένου το πάθημα να γίνει μάθημα. Μέσα από τα φετινά λάθη, όλοι όσοι ασχολούνται ή αγαπούν τον Ολυμπιακό θα πρέπει να κάνουν αυτοκριτική, να πράξουν τα δέοντα και να στηρίξουν την ομάδα, ώστε να επιστρέψει το συντομότερο στο δρόμο των επιτυχιών.\nΠΡΟΣΠΑΘΕΙΑ, ΣΤΗΡΙΞΗ ΚΑΙ ΧΡΟΝΟΣ\nΤο βράδυ της Τετάρτης υπήρξαν αποδοκιμασίες στο αθλητικό κέντρο του Ρέντη μετά την επιστροφή από την Καλογρέζα. Οι παίκτες, αλλά και οι άνθρωποι της διοίκησης τα άκουσαν και δεσμεύθηκαν ότι θα επανορθώσουν. Κάτι τέτοιο δεν έγινε στο Περιστέρι. Δεν είναι εύκολο, άλλωστε, όλα τα άσχημα να διορθωθούν με μιας. Χρειάζεται προσπάθεια, στήριξη και χρόνος.\nΟ Όσκαρ Γκαρθία που θα ξαναπιάσει δουλειά σήμερα-αύριο θα πρέπει να νιώσει ισχυρός, να πάρει τα κλειδιά του μαγαζιού και την κατάσταση στα χέρια του. Να καθαρίσει πρώτα απ’ όλα τα αποδυτήρια, να στήσει από την αρχή το οργανόγραμμα της ομάδας, να συνεργαστεί με την ΠΑΕ για να δοθούν ξεκάθαροι ρόλοι και αρμοδιότητες. Η αναδιάρθρωση/ανανέωση είναι επιτακτική ανάγκη.\nΌποιος μείνει θα πρέπει να έχει συγκεκριμένη δουλειά και καθήκοντα. Κι όποιος δεν μπορεί, σε όποιο πόστο κι αν βρίσκεται, να πάει στο σπίτι του. Ο Ολυμπιακός έχει ανάγκη από περισσότερους ανθρώπους που γνωρίζουν το αντικείμενο, ξέρουν τις απαιτήσεις της φανέλας και του κόσμου, έχουν όρεξη και διάθεση να προσφέρουν.\nΜέχρι να έρθει η ώρα για όλα αυτά, η λύση βρίσκεται αποκλειστικά εντός των τειχών. Με ένα ματς την εβδομάδα, ο κόουτς -αν μη τι άλλο- θα πρέπει από βδομάδα σε βδομάδα να παρουσιάζει βελτίωση. Έστω και με μικρά βήματα, αλλά προς τη σωστή κατεύθυνση. Όσο για τη διαιτησία, τα όποια παράπονα –δικαιολογημένα ή μη, σωστά ή υπερβολικά, είναι δουλειά της διοίκησης κι όχι των ποδοσφαιριστών, αφού σε αντίθεση περίπτωση θα αποτελέσουν άλλοθι.\nΟι ποδοσφαιριστές αμείβονται για να παίζουν και να δίνουν το 100%, όχι να διαμαρτύρονται, ούτε να ασχολούνται με τους διαιτητές ακόμη κι αν τους αδικούν… Ας κοιτάξουν πρώτα να βγάζουν στο γήπεδο αυτό για το οποίο βρίσκονται στην ομάδα κι όλα τα άλλα έπονται. Τα πράγματα είναι πολύ απλά για όποιον θέλει να τα καταλάβει.\nΔεν μπορούν τα παλικάρια (του Ολυμπιακού). Της ΑΕΚ μπορούν...\n"Χαμός" στο πέναλτι, ο Τζούρτζεβιτς αγνόησε τον Ανσαριφάρντ!


Καλό θα ήταν τέτοιες μέρες η Δημοτική αρχή να είναι λίγο πιο χαλαρή λόγω\nτης μεγάλης προσέλευσης του κόσμου στην πόλη της Καστοριάς για το Νυφοπάζαρο. Ας αφήσουν τον κόσμο να ξεχαστεί λίγο από τα προβλήματα του με μια βόλτα στο Νυφοπάζαρο, γιατί όπως όλοι γνωρίζουμε υπάρχουν άνθρωποι γύρω μας που δεν έχουν ούτε μεροκάματο και είναι πολύ άσχημο να βλέπουν κλήσεις στα αυτοκίνητα τους τέτοιες άγιες μέρες.\nΣκεφτείτε ότι κάποιοι από αυτούς με αυτά τα λεφτά μπορούσαν να πάρουν ένα δώρο στα παιδιά τους για να τους χαρίσουν λίγες στιγμές χαράς και ίσως εσείς να είστε αυτοί που θα τους το στερήσετε.\nΟλοκληρώθηκαν οι εργασίες προϋπολογισμού 110.000,00 € αντικατάσταση του αγωγού άρδευσης στην περιοχή Δασάκι – Μεσοποταμίας , του ΤΟΕΒ Κορομηλιά -Κολοκυνθου\nΟλοκληρώθηκαν οι εργασίες προϋπολογισμού 110.000,00 € αντικατάσταση του αγωγού άρδευσης στην περιοχή Δασάκι – Μεσοποταμίας , του ΤΟΕΒ Κορομηλιά -Κολοκυνθου.\n84χρονος έκανε 12 δόσεις εμβoλίου για να αισθάνεται πιο δυνατός\nΠλαστογραφώντας ταυτότητες άλλων πολιτών έκλεινε ραντεβού για να εμβολιαστεί σε διάφορα εμβολιαστικά κέντρα Εξαπατούσε τις Αρχές για να στηθεί στην ουρά των εμβολιαστικών κέντρων. O 84χρονος Ινδός Μπραχάμντεφ Μαντάλ έκανε σε λιγότερο από ένα χρόνο δώδεκα δόσεις του εμβολίου κατά του κορωνοϊού για να αισθάνεται, όπως είπε, πιο δυνατός. Ο συνταξιούχος ταχυδρόμος υποστήριξε επίσης ότι απαλλάχθηκε από τους πόνους που είχε στο γόνατο και υπέφερε επί 8 χρόνια. Πλαστογραφώντας ταυτότητες άλλων πολιτών, ο ηλικιωμένος Ινδός έκλεινε ραντεβού για να εμβολιαστεί σε διάφορα εμβολιαστικά κέντρα. Μέχρι που έγινε τσακωτός από τη αστυνομία. Ο 84χρονος κάτοικος της Μπιχάρ αντιμετωπίζει σωρεία κατηγοριών, όπως αναφέρει η εφημερίδα «Nationalpost». «Είχε κλείσει ημερομηνίες σε διαφορετικά εμβολιαστικά κέντρα. Μάλιστα δύο δόσεις του εμβολίου κατά του κορωνοϊού τις είχε κάνει με διαφορά μισής ώρας τον περασμένο Απρίλιο», αναφέρει το σχετικό δημοσίευμα. «Έχουμε ήδη βρει στοιχεία ότι έκανε οκτώ δόσεις του εμβο\nΗμερήσια Πρόβλεψη 13/01/2022\nΜπιλ Γκέιτς: «Αυτός είναι ο λόγος που ο covid μπορεί να αντιμετωπιστεί σαν εποχική γρίπη»\nO δισεκατομμυριούχος και συνιδρυτής της Microsoft Μπιλ Γκέιτς σημείωσε την Τρίτη (11/01) πως «η εμφάνιση ενός πιο μεταδοτικού στελέχους είναι απίθανη». Χαρακτηριστικά, σε σχετική ανάρτηση στο Twitter, ο Μπιλ Γκέιτς έγραψε: «Η εμφάνιση ενός πιο μεταδοτικού στελέχους είναι απίθανη, αλλά έχουμε βιώσει πολλές εκπλήξεις κατά τη διάρκεια της πανδημίας». «Καθώς οι χώρες υποφέρουν από τα κύματα της Όμικρον, τα συστήματα υγείας τους θα τεθούν υπό αμφισβήτηση. Τα περισσότερα από τα σοβαρά κρούσματα θα αντιστοιχούν σε μη εμβολιασμένα άτομα. Όταν η Όμικρον διαδοθεί από χώρα σε χώρα, τότε για τον υπόλοιπο χρόνο θα πρέπει να βλέπουμε πολύ λιγότερα κρούσματα. Αυτός είναι ο λόγος που η νόσος COVID-19 μπορεί να αντιμετωπιστεί περισσότερο σαν την εποχική γρίπη». Σύμφωνα με τον Μπιλ Γκέιτς, λόγω της μετάλλαξης Όμικρον, πολλοί άνθρωποι θα έχουν ανοσία «τουλάχιστον τον επόμενο χρόνο» και ο ίδιος πρόσθεσε: «Μπορεί να πρέπει να εμβολιαζόμαστε κατά του κορονοϊού κάθε χρόνο για κάποιο χρονικό διάστημα». https:\nΑυξήσεις σε δημοτικά –και ειδικότερα σε ανταποδοτικά- τέλη καλούνται να πληρώσουν οι δημότες της χώρας από την έναρξη του 2022. Οι αυξήσεις είναι δύο επιπέδων και αφορούν αφενός μεν τα τέλη καθαριότητας, αφετέρου δε τον ηλεκτροφωτισμό των πόλεων. Παρά τις επισημάνσεις των δημάρχων προς την κυβέρνηση για το μεγάλο κόστος που θα πλήξει τον ήδη επιβαρυμένα οικονομικά των Δήμων, και βεβαίως και των δημοτών, ο ίδιος ο πρωθυπουργός Κυριάκος Μητσοτάκης απέρριψε σχετικές προτάσεις για αναβολή των επιβαρύνσεων ή άλλα μέτρα οικονομικής στήριξης. Αρχικά, από 1 ης Ιανουαρίου 2022 θεσπίστηκε το (νέο) τέλος ταφής, του «νόμου Σκρέκα» (νόμος του υπουργού Περιβάλλοντος που ψηφίστηκε το περασμένο καλοκαίρι). Σύμφωνα λοιπόν με το νόμο 4819/2021 (άρθρο 38) η ταφή κάθε τόνου αστικών απορριμμάτων (ή υπολειμμάτων από Κέντρα Ανακύκλωσης και Μονάδες Επεξεργασίας) σε Χώρους Υγειονομικής Ταφής από 1/1/2022 θα κοστίζει επιπλέον 20 ευρώ. Το τέλος ταφής θα αυξάνεται σταδιακά μέχρι τις 1/1/2027 οπότε θα φτάσει


Το κατάλυμα είναι 2.5 χλμ μακριά από Κατοικία και Κήποι του George Merrick. Οι εγκαταστάσεις βρίσκονται 4 χλμ από το κέντρο του Μαϊάμι.\nΤο ξενοδοχείο προσφέρει 16 δωμάτια για μη καπνιστές με ανέσεις όπως ρύθμιση κλιματισμού, καλωδιακή τηλεόραση με ταινίες κατά παραγγελία, συνδρομητική τηλεόραση, θυρίδα ασφαλείας για λάπτοπ και ψυγείο. Οι επισκέπτες μπορούν να βρουν μπανιέρα και ντους σε κάθε μπάνιο.\nΤο Ramona Motel βρίσκεται μόλις 10 λεπτά οδικώς από το Miami International αεροδρόμιο.\nCamden City Centre By Sterling Ξενοδοχείο in Χιούστον\nComfort Greenspoint Πανδοχείο in Χιούστον\nWoodspring Will Ξενοδοχείο in Χιούστον\nTweetys 9 Diamond Μοτέλ in Χιούστον\nWoodspring Suites Houston I-10 West Ξενοδοχείο in Χιούστον\nCabana Inn I-10 West Energy Corridor Πανδοχείο in Χιούστον\nQuality Mercury Drive Πανδοχείο in Χιούστον


Γαριδομακαρονάδα από την Λέρο: Η πιο γευστική συνταγή από τον μάγειρα Χρήστο Μπούτση - O Topos Mas\nΖυμαρικά / Συνταγές Chef\nΣτην Λέρο σε αυτόν τον γαστριμαργικό παράδεισο , η δύναμη και η απλότητα της αυθεντικής κουζίνας κυριαρχεί σε όλες τις συνταγές.\nΤαξιδεύουμε στις καταγάλανες θάλασσες της και συναντάμε αγνούς εγκάρδιους ανθρώπους που μας υποδέχονται και μας προσκαλούν να γευτούμε τις παραδοσιακές τους λιχουδιές.\nΕκτός από το ντόπιο πεντανόστιμο κρέας ,τα φρέσκα ψάρια και θαλασσινά είναι οι πρωταγωνιστές στο νησί που στα χέρια ενός “μάστορα” μάγειρα μετατρέπονται σε απολαυστικά πιάτα! Την συνταγή για την πιο γευστική και εύκολη γαριδομακαρονάδα Λέρου μας στέλνει ο μάγειρας Χρήστος Μπούτσης!\nΜακαρόνια της αρεσκείας μας 500 gr\nΓαρίδες μεγάλες 12\nEλαιόλαδο 1 φλυτζάνι του καφέ\nΣκόρδο 1 σκελίδα πολύ ψιλοκομμένη\nΛικέρ βασιλικού 1/2 ποτ. κρασιού από Sweet Leros\nΝτομάτες ψιλοκομμένες 500 gr\nΖάχαρη 1/2 κουτ. σούπας\nΜαϊντανός 1 κουτ. σούπας πολύ ψιλοκομμένος\nΚαθαρίζουμε τις γαρίδες αφήνοντας το κεφάλι. Σε τηγάνι βάζουμε το λάδι να ζεσταθεί σε μέτρια φωτιά. Προσθέτουμε το κρεμμύδι και το σκόρδο και ανακατεύουμε για 2 λεπτά. Προσθέτουμε τις γαρίδες και τις ψήνουμε για 1 λεπτό από κάθε πλευρά.\nΣβήνουμε με το λικέρ, ρίχνουμε αλάτι και πιπέρι και ψήνουμε για 2 λεπτά μέχρι να εξατμιστεί το αλκοόλ . Αφαιρούμε τις γαρίδες από τη τηγάνι, ρίχνουμε τις ντομάτες, το μαϊντανό και τη ζάχαρη, ανακατεύουμε και σιγοβράζουμε για 15 λεπτά.\nΣε κατσαρόλα βάζουμε νερό να βράσει, προσθέτουμε τα μακαρόνια και τα αφήνουμε να βράσουν για 10 λεπτά. Ρίχνουμε τις γαρίδες στη σάλτσα, τις ανακατεύουμε για 1 λεπτό και τις αποσύρουμε πάλι. Στραγγίζουμε τα μακαρόνια, τα ρίχνουμε στο τηγάνι με τη σάλτσα και ανακατεύουμε για 1 λεπτό.\nΣερβίρουμε αμέσως βάζοντας κάτω τα μακαρόνια με τη σάλτσα και από πάνω τις γαρίδες!\nΠροηγούμενοΚαταπληκτική μυζηθρόπιτα Πάρου με μέλι και κανέλα: Από την Αργυρώ Μπαρμπαρίγου\nΕπόμενοΓαριδομακαρονάδα με γαριδάκι, παραδοσιακά ζυμαρικά Κατταβιάς και κόκκινο βασιλικό από Dm Natural Farming


“Blobterre” - Μια εικαστική εγκατάσταση της Matali Crasset στο Μέγαρο Μουσικής\nΤρίτη, 26 Φεβρουαρίου 2013 20:37\nΈνα εικαστικό παιδικό εργαστήρι, σε συνεργασία με το Centre Pompidou, σχεδιασμένο από την εφευρετική γαλλίδα ντιζάινερ Ματαλί Κρασσέ. Η καλλιτέχνις δημιουργεί ένα φανταστικό κόσμο και μας καλεί να κάνουμε μια βόλτα σε έναν κήπο διαφορετικό μέσα στο κτίριο του Μεγάρου!\nΤρίτη, 26 Φεβρουαρίου 2013 15:59\nΜε αφιέρωμα στην κρητική παράδοση και στους κρητικούς λαϊκούς συνθέτες των αρχών του 20ου αιώνα ξεκινά το Φεστιβάλ Μεσογειακής Μουσικής σήμερα 26 Φεβρουαρίου και θα διαρκέσει έως και τις 3 Μαρτίου στον Πολυχώρο Κέντρο Ελέγχου Τηλεοράσεων, Κύπρου 91Α και Σικίνου στην Κυψέλη.\nΔευτέρα, 25 Φεβρουαρίου 2013 15:41\nΤο βράδυ της Κυριακής πραγματοποιήθηκε στο Dolby Theatre του Χόλιγουντ η 85η Τελετή Απονομής των Βραβείων Όσκαρ.\nΚυριακή, 24 Φεβρουαρίου 2013 20:30\nΈφθασε η μεγάλη βραδιά των απανταχού σινεφίλ, η φαντασμαγορική τελετή απονομής των βραβείων Όσκαρ. Η Τελετή απονομής των βραβείων θα πραγματοποιηθεί στις 24 Φεβρουαρίου 2013, στο Kodak Theatre του Hollywood & Highland Center® και θα μεταδοθεί ζωντανά από το τηλεοπτικό δίκτυο ABC, σε περισσότερες από 225 χώρες του κόσμου.\nΗ «Μασκαράτα» του Μιχαήλ Λέρμοντοφ.. στο θέατρο Badminton\nΤετάρτη, 20 Φεβρουαρίου 2013 00:11\nΜία νέα ανατρεπτική ματιά σε ένα κλασικό αριστούργημα της ρωσικής δραματουργίας θα έχουμε την ευκαιρία να απολαύσουμε στο Badminton, στις 22 & 23 Φεβρουαρίου.


Αρχική ΤΟΠΙΚΑ ΔΗΜΟΤΙΚΕΣ ΕΚΛΟΓΕΣ 2019 Νέα ονόματα υποψήφιων με τον εκλογικό συνδυασμό ΔΥΝΑΜΗ ΕΥΘΥΝΗΣ για τον Δήμο...\n18 Απριλίου 2019, 08:33\nΝέα πρόσωπα προστίθενται στο γενικό ψηφοδέλτιο του εκλογικού συνδυασμού ΔΥΝΑΜΗ ΕΥΘΥΝΗΣ, με τον οποίο κατέρχεται στις προσεχείς δημοτικές εκλογές, ο νυν Δήμαρχος του Δήμου Μετεώρων και εκ νέου υποψήφιος, κ. Χρήστος Σινάνης.\n1 ΚΑΨΑΛΗΣ ΑΘΑΝΑΣΙΟΣ Επιχειρηματίας\n2 ΚΟΜΑΤΣΙΟΥΛΗ ΒΑΣΙΛΙΚΗ Φαρμακοποιός\n3 ΠΑΠΑΠΟΥΛΙΟΣ ΙΩΑΝΝΗΣ Αρτοποιός\n4 ΣΤΑΤΗΡΑ ΜΑΡΙΑ – ΧΡΥΣΟΒΑΛΑΝΤΩ Κτηνίατρος\n5 ΨΥΡΡΑ ΓΕΩΡΓΙΑ Πολιτισμολόγος\n6 ΧΑΣΙΩΤΗ ΕΛΕΝΗ Οικονομολόγος / Π.Μ.Σ. Οικονομικά & Διοίκηση Υγείας\nΠρόκειται για συνδημότες μας που βιώνουν τα προβλήματα του Δήμου μας και δηλώνουν έτοιμοι να δουλέψουν για την επίλυσή τους.\nΜε απαραίτητα εφόδια την εμπειρία και τις γνώσεις που τους απέφερε ο επαγγελματικός και προσωπικός τους βίος, απαιτούν από τον εαυτό τους ειλικρίνεια, ρεαλισμό, άψογο προγραμματισμό και σχέσεις εμπιστοσύνης με τους συμπολίτες τους.\nΠροηγούμενο άρθροΜε ευρύτατη πλειοψηφία το ψήφισμα για τη διεκδίκηση των γερμανικών αποζημιώσεων\nΕπόμενο άρθροΗ λύση για την κακοσμία του σώματος


Η εταιρία Volterra Α.Ε., με την τεράστια πλέον δυναμική στον χώρο της ενέργειας, αποτελεί πλέον έναν από τους σημαίνοντες συνεργάτες του sportsup.gr. Μια αμφίδρομη σχέση, που ξεκινά με στόχο να δώσει τη δυνατότητα σε όλους τους αναγνώστες να αποκτήσουν προνομιακές παροχές ρεύματος, σε τιμές χαμηλότερες από τον μέσο όρο της αγοράς.\nΕίμαστε υπερήφανοι για τη συνεργασία με τη Volterra Α.Ε. και ευχαριστούμε τον εκπρόσωπο της εταιρίας στην Ημαθία κ. Λεωνίδα Μουγτουσίδη για την ευκαιρία που μας έδωσε να «ανοίξουμε» την πόρτα στον καταναλωτή, ο οποίος έχει πλέον μια σημαντική ευκαιρία να αποκτήσει φθηνότερο ρεύμα μέσα από αυτή τη συνεργασία!\n*Περισσότερες λεπτομέρειες για τα οφέλη των αναγνωστών του sportsup.gr σε επόμενη δημοσίευση.


Πολιτιστικές Ομάδες Πανεπιστημίου Κρήτης (Ρέθυμνο): 30 Ιουν 2012\n13ο Διεθνές Φεστιβάλ Κινηματογράφου & Πολιτισμού Πάτρας\n13ο Διεθνές Φεστιβάλ Κινηματογράφου & Πολιτισμού Πάτρας – Προβολές βραβευμένων ταινιών στο Ρέθυμνο\nΗ Οργανωτική Επιτροπή του Διεθνούς Κινηματογραφικού Φεστιβάλ της Πάτρας, σε συνεργασία με την Κινηματογραφική Λέσχη Φοιτητών Ρεθύμνου, οργανώνουν την προβολή των βραβευμένων ταινιών της 13ης διοργάνωσης του Διεθνούς Φεστιβάλ Κινηματογράφου της Πάτρας, το οποίο πραγματοποιήθηκε από τις 1 έως 8/10/2011 στην Πάτρα.\nΣτις συμμετοχές περιλαμβάνονταν 161 ταινίες από 36 χώρες (μεγάλου μήκους, μικρού μήκους, animation, ντοκιμαντέρ,video art, video dance, το διαγωνιστικό τμήμα διαιρείται σε ελληνικό και διεθνές). Το πρόγραμμα χωρίζονταν σε ενότητες: «Οικουμενική εικόνων ποίησης», «Βόλτα στην γειτονιά μας», «Περιδιαβαίνοντας την Ευρώπη», «Εικόνες που αγαπάμε, εικόνες που ονειρευόμαστε, Ελληνικό σινεμά», «27 Της Ευρώπης» «...Από τα παιδικά (?) όνειρα, στην οθόνη του σήμερα...», «Θεσσαλονίκη -Πάτρα ένα φεστιβάλ δρόμος» «Η θηλυκή γραφή του ονείρου», «Μια θάλασσα, δυο λαοί, μια ελπίδα».\nΈχοντας πάρει την απόφαση να υποστηρίξουμε τους Έλληνες δημιουργούς όσο μπορούμε περισσότερο, προχωράμε στην προβολή των Ελληνικών ταινιών που έχουν βραβευθεί από την Κριτική Επιτροπή του φεστιβάλ.\nΟι προβολές θα πραγματοποιηθούν στις 6,7 και 8 Ιουλίου 2012 από την Κινηματογραφική Λέσχη Φοιτητών Ρεθύμνου, στο Στέκι των Πολιτιστικών Ομάδων Πανεπιστημίου (Νικηφόρου Φωκά 82, Μακρύ Στενό, Παλιά Πόλη).\nΒΡΑΒΕΙΟ ΚΑΛΥΤΕΡΟΥ ANIMATION: Η ιστορία του κλεμμένου χρόνου\nΣοφία Παπαχρήστου 19’ anim. 2009.\nΜια φορά κι έναν καιρό, ο Χρόνος του Κόσμου είχε πρόβλημα... Αλλά κανείς δεν το έπαιρνε είδηση γιατί όλοι ήταν μέρος του Κόσμου, του Χρόνου και του προβλήματός του...\nΕΙΔΙΚΗ ΔΙΑΚΡΙΣΗ ΓΙΑ ΤΗΝ ΚΑΤΑΓΡΑΦΗ ΤΗΣ ΑΛΛΟΤΡΙΩΣΗΣ ΜΕΣΑ ΣΤΟΝ ΣΥΓΧΡΟΝΟ ΤΡΟΠΟ ΖΩΗΣ: Το ασανσέρ\nΜαριάννα Παπακώστα 5’ μ.μ. 2011.\nΗ Ζωή είναι μια 40άρα πετυχημένη δικηγόρος που όμως στη προσωπική της ζωή έρχεται αντιμέτωπη με τη μοναξιά. Μία όχι και τόσο συνηθισμένη μέρα, μια σειρά από τυχαίες συναντήσεις, θα την κάνουν να ξανασκεφτεί τις αξίες και τις προτεραιότητές της.\nΕΙΔΙΚΗ ΔΙΑΚΡΙΣΗ «Η ΝΕΑ ΓΕΝΙΑ ΕΝΑΝΤΙΑ ΣΤΑ ΚΟΙΝΩΝ.ΣΤΕΡΕΟΤΥΠΑ»: Barriers\nΓιώργος Τσιρογιάννης & Αναστασία Μαστρακούλη 3’ 43’’ μμ. 2010.\nΤο άτομο, κατά τη διάρκεια της ένταξής του σε κοινωνικές ομάδες – πρώτα στην οικογένεια, μετά στο σχολικό και ακαδημαϊκό περιβάλλον και αργότερα στο ευρύτερο κοινωνικό σύνολο – δέχεται επιρροές από εξωτερικούς παράγοντες, οι οποίες διαμορφώνουν την προσωπικότητα και έπειτα τη δράση του. Η προκαθορισμένη πρότυπη πορεία, που έχει σχηματίσει η κοινωνία για κάθε μέλος της, πολλές φορές εγκλωβίζει το άτομο σε μία στάση ζωής με πολλούς περιορισμούς. Η επιτηδευμένα τρομοκρατική επιβολή των περιορισμών αυτών τοποθετεί το άτομο σε μία φόρμα, σύμφωνα με την οποία αυτό λαμβάνει άκριτα κάποιες αξίες. Έτσι, αναπτύσσει ανασφαλή προσωπικότητα και τείνει στην εσωστρέφεια. Το “Barriers” αναδεικνύει παραδείγματα από τέτοιες περιπτώσεις και σκοπό έχει να μειώσει τη δυναμική τους.\nΕΙΔΙΚΟ ΒΡΑΒΕΙΟ «ΑΣΤΙΚΟ ΠΕΡΙΒΑΛΛΟΝ – ΟΙΚΟΛΟΓΙΚΟΣ ΠΟΛΙΤΙΣΜΟΣ» : Πάτρα, Πράσινη Πόλη…Περίπου\nΠαναγιώτης Φαφούτης 45’ ντοκ. 2011.\nΑλυσιδωτές οικολογικές αντιδράσεις στους δρόμους της Πάτρας αποκαλύπτουν ασυνήθιστες έμμονες συνηθισμένων ανθρώπων που δεν χρειάζεται να νιώθουν πια μόνοι: είναι πολλοί, απλά είναι σκόρπιοι!\nΕΙΔΙΚΟ ΒΡΑΒΕΙΟ ΓΙΑ ΤΗΝ ΚΑΤΑΓΡΑΦΗ ΕΝΟΣ ΠΡΩΤΟΤΥΠΟΥ ΠΟΛΙΤΙΣΤΙΚΟΥ ΠΕΙΡΑΜΑΤΟΣ: Η Θεσσαλονίκη Αλλιώς\nΧρήστος Νικολέρης 74’ ντοκ. 2010.\nΤι είναι το «Θεσσαλονίκη Αλλιώς». Η ιδέα προέκυψε από τις διαδικασίες της οργάνωσης ενός διαφορετικού «πάρτυ» για τα 20α γενέθλια του παλιότερου free press εντύπου στην Ελλάδα, της parallaxi. Έχοντας ήδη συνεισφέρει πολλά στις δημόσιες υποθέσεις της πόλης, η ομάδα της parallaxi προχώρησε σε μια σειρά τριήμερων δραστηριοτήτων και εκδηλώσεων με πολιτιστικό, αρχιτεκτονικό και περιβαλλοντικό χαρακτήρα που μεταμόρφωσαν ένα μεγάλο μέρος της πόλης. Αυτό το αστικό πείραμα πραγματοποιήθηκε τον Ιούνιο του 2010 εμπνευσμένο από την Παγκόσμια μέρα για το Περιβάλλον. Το «Θεσσαλονίκη Αλλιώς» αποτελεί την μεγαλύτερη συνεργασία δημιουργικών ομάδων από διαφορετικούς επαγγελματικούς τομείς, ιδρυμάτων, ιδιωτικών πρωτοβουλιών και εθελοντών, που έλαβε ποτέ χώρα στην πόλη. Στο σύνολο 1000 άνθρωποι και 120 τοπικές αρχές και ομάδες συνεργάστηκαν για αυτήν την ιδέα, ενώ 60.000 άνθρωποι παρακολούθησαν τις εκδηλώσεις.\nΒΡΑΒΕΙΟ ΓΙΑ ΤΟ ΣΥΝΑΙΣΘΗΜΑ ΤΗΣ ΤΑΙΝΙΑΣ: Απόκομμα\nΧρήστος Τσάκαλος 8΄ 2΄΄ μικρού μήκους\nΈνας πατέρας εκδικείται την δολοφονία του γιου του από αστυνομικό. Η ταινία εμπνέεται από τα δεκεμβριανά γεγονότα του 2008 στην Ελλάδα.\nΒΡΑΒΕΙΟ ΚΑΛΥΤΕΡΗΣ ΜΑΘΗΤΙΚΗΣ ΔΗΜΙΟΥΡΓΙΑΣ: Αντί...\nΝούτση Αναστασία 22’\nΌ τίτλος της ταινίας αντί.... φέρνει στο νου μας, κάποιες λέξεις που μπορεί να τις συναντήσουμε εννοιολογικά κατά τη διάρκεια της ταινίας, όπως αντίθεση, αντίδραση, αντικείμενο, αντίδοτο, αντιμέτωπος, αντικατοπτρίζω, αντικαθιστώ, αντιστέκομαι, αντιπάρειμι (πορεύομαι παράλληλα προς τους απέναντι) όπως ακριβώς και οι δύο έφηβοι, ένα αγόρι και ένα κορίτσι που ενώ δεν γνωρίζει ο ένας τον άλλο, παλεύουν με το δικό του τρόπο ο καθένας για να αντιμετωπίσουν τον εαυτό τους και τους σημαντικούς ανθρώπους της ζωής τους καθώς και τα επείγοντα θέματα που καλούνται να διαχειριστούν. Κι έτσι προβληματίζονται, αποκαλύπτουν τις ανάγκες τους, αναζητούν την αλήθεια καθώς και τη χαμένη αθωότητα, βιώνουν τη μοναξιά και τον ανταγωνισμό, επιμένουν, απολαμβάνουν, απογοητεύονται, αλλά δεν παραιτούνται....Το τέλος της ταινίας παραμένει ανοιχτό όπως άλλωστε και η ζωή του καθένα μπροστά στα κρίσιμα σταυροδρόμια των αποφάσεών μας.\nΒΡΑΒΕΙΟ ΚΑΛΥΤΕΡΟΥ ΝΤΟΚΙΜΑΝΤΕΡ: Οδός Σφακτηρίας\nΜαριάννα Οικονόμου 52’, 2009.\nΤο ντοκιμαντέρ παρακολουθεί 12 κοινωνικά, εθνικά και πολιτισμικά διαφορετικούς ανθρώπους που μοιράζονται ένα μικρό δρόμο στο κέντρο της Αθήνας . Η Δάφνη χορεύει τάγκo μόνη στο σπίτι, ο Γιάννης κλείνει τη σαραντάχρονη βιοτεχνία μπαχαρικών του, ο Κακογιάννης κάνει πρόβα τη Λυσιστράτη, η Κούλα μοιράζει κόλλυβα. Ο Αζίζ αγαπάει την γιαγιά απέναντι, η Κατίνα ζει στο εγκαταλελειμμένο εργοστάσιο μαντηλιών, ο Κώστας φιλοσοφεί στο καλλιτεχνικό σωματείο, ο ναρκομανής προτιμάει να πεθάνει… Στιγμές καθημερινότητας και προσωπικών εξομολογήσεων που αποκαλύπτουν την ποικιλία της ανθρώπινης εμπειρίας και φύσης καθώς και την ύπαρξη κοινών υπαρξιακών ανησυχιών και επιθυμιών. Παρ όλες τις ραγδαίες κοινωνικο- οικονομικές αλλαγές που υφίσταται ο Κεραμικός, οι κάτοικοι της Οδού Σφακτηρίας, βρίσκουν τρόπους να συνυπάρχουν, μέσα από τη διαφορετικότητά τους.\nΕΙΔΙΚΗ ΔΙΑΚΡΙΣΗ: ΠΟΛΥΠΟΛΙΤΙΣΜΙΚΟΤΗΤΑ – ΕΝΤΑΞΗ ΣΤΟ ΚΟΙΝΩΝ.ΠΕΡΙΒΑΛΛΟΝ: Οδυσσέας\nΒαχάγκ Καραπετιάν 26’ 14’’ ντοκ. 2010.\nΠόσο δύσκολο είναι να ζεις σε μια χώρα που δε γνωρίζεις τη γλώσσα της; Πόσο στενοί μπορούν να γίνουν οι δεσμοί ανάμεσα σε Έλληνες και μετανάστες; Πώς μπορεί μια κοινή γλώσσα να απελευθερώσει τους ανθρώπους από τα δεσμά των συνόρων, των προκαταλήψεων και του φόβου για το διαφορετικό; Οι μαθητές και οι δάσκαλοι του Σχολείου Μεταναστών «Οδυσσέας» της Θεσσαλονίκης δίνουν τις απαντήσεις μιλώντας για τα μαθήματα ελληνικής γλώσσας που παρέχονται εθελοντικά στο σχολείο, για τους ειδικότερους στόχους των διδακτικών μεθόδων που χρησιμοποιούνται και για τη δραστηριότητα της Θεατρικής Ομάδας του σχολείου.\nΕΙΔΙΚΗ ΔΙΑΚΡΙΣΗ ΓΙΑ ΤΗΝ ΚΑΤΑΓΡΑΦΗ ΤΟΥ ΣΗΜΕΡΑ ΣΤΗΝ ΕΛΛΑΔΑ ΤΗΣ ΚΡΙΣΗΣ: W4crisis\nΚώστας Εφήμερος 24’ ντοκ. 2011.\nΜέσα από τις διηγήσεις 4 σύγχρονων γυναικών – Κωνσταντίνα Κούνεβα, Φωτεινή Λαμπρίδη, Ρενάτα Βιντζηλαίου και Ελένη Καλαμπόκα – επιχειρούμε μια σύντομη αναδρομή στη σχέση που έχει επιφυλάξει στη γυναίκα το οικονομικό μοντέλο, από τις απαρχές του το 18ο αι. μέχρι σήμερα.\nΒΡΑΒΕΙΟ ΚΑΛΥΤΕΡΗΣ ΤΑΙΝΙΑΣ VIDEOART: Μουρμουρίσματα\nΣταυρούλα Χαντζή 4’ 29’’ v.a. 2009.\nΝυχτερινός περίπατος γυναίκας στην πόλη. Ενας τίτλος που προσδιορίζει μια κατάσταση ψυχολογική. Μουρμουρίσματα ή τοίχος…τοίχοι. 1 τοπίο , 2 κάδρα . Σκέψεις που κυριαρχούν και δημιουργούν στο άτομο μια αποσύνδεση από την ύπαρξη του στο τώρα. Συμβολικές εικόνες με αλληγορικό νόημα καθ’ όλη την διαδρομή. Ένας εγκλεισμός . Μια ενδοσκόπηση...\nΒ΄ ΒΡΑΒΕΙΟ ΤΑΙΝΙΑΣ ΜΙΚΡΟΥ ΜΗΚΟΥΣ: Αναστασία\nΓιάννης Κόκκαλης, Ευθυμία Καραβά 7’ 52’’\nμ.μ. 2009. Παρακολουθούμε μια συνηθισμένη μέρα από τη ζωή μιας γυναίκας.\nΑ΄ ΒΡΑΒΕΙΟ ΤΑΙΝΙΑΣ ΜΙΚΡΟΥ ΜΗΚΟΥΣ: The happy life\nΜίνως Νικολακάκης 8’, 2009.\nΈνας σχεδιαστής κόμικς. Η γυναίκα του. Οι χαρακτήρες του\nΕΙΔΙΚΗ ΔΙΑΚΡΙΣΗ ΜΑΘΗΤΙΚΗΣ ΤΑΙΝΙΑΣ ΓΙΑ ΤΗΝ ΟΙΚΟΛΟΓΙΚΗ ΕΥΑΙΣΘΗΣΙΑ: Με τη φλόγα της γης...\nΜπακαστάθης Αθανάσιος 3’ 20’’ anim. 2011.\nΜια πρωτότυπη ταινία μικρού μήκους από τα παιδιά του 55ου Δημοτικού Σχολείου Πατρών με θέμα τη χρήση της ενέργειας στην καθημερινή μας ζωή. Εξάντληση φυσικών πόρων, σπατάλη ενέργειας, περιβαλλοντικά προβλήματα. Η φλόγα της γης μας αργοσβήνει...Θα την αφήσουμε αβοήθητη;\nΕΙΔΙΚΟ ΒΡΑΒΕΙΟ ΓΙΑ ΤΗΝ ΛΑΟΓΡΑΦΙΚΗ ΚΑΤΑΓΡΑΦΗ ΤΗΣ ΙΣΤΟΡΙΑΣ ΕΝΟΣ ΤΟΠΟΥ: Έντυπος χρόνος\nΔημήτρης Γιαννικόπουλος 58’ ντοκ. 2011.\nΜε όχημα 50 χρόνια ειδήσεις από τη “ΦΩΝΗ ΤΗΣ ΓΟΡΤΥΝΙΑΣ”, μιας παλιάς τοπικής εφημερίδας, από το 1933 μέχρι το 1983 για το Βαλτεσινίκο Αρκαδίας… περνάει η καταγραφή της εποχής και της ιστορίας, των ηθών και των τρόπων…Βαλτεσινίκο λοιπόν! Το κέντρο του κόσμου. Ο ομφαλός της γής! Ο τόπος μας... Θα μπορούσε να είναι ένα οποιοδήποτε χωριό της Ελλάδας, …ή και του κόσμου ολόκληρου.\nΒΡΑΒΕΙΟ ΚΑΛΥΤΕΡΗΣ ΤΑΙΝΙΑΣ ΓΙΑ ΤΗΝ ΚΑΤΑΓΓΕΛΤΙΚΗ ΑΝΑΔΕΙΞΗ ΤΗΣ ΚΑΤΑΣΤΡΟΦΗΣ ΤΗΣ ΤΟΠΟΓΕΩΓΡΑΦΙΑΣ: 1000 Χαμένες μπάλες του γκολφ\nΒαγγέλης Καλαϊτζής 56’ ντοκ. 2010.\nΤο φιλμ αναφέρεται στις προθέσεις της αγγλικής εταιρείας Loyalword (Minoan) να χτίζουν μια τεράστια επένδυση στη χερσόνησο του Κάβο Σίδερο στην ανατολική Κρήτη και έχει αρκετούς στόχους: πρώτον, να καταγράψει την όμορφη και μοναδική περιοχή της Κρήτης όπως είναι τώρα, ώστε οι θεατές να μπορέσουν να δουν τι κινδυνεύει να χαθεί. Δεύτερον, να εξηγήσει ακριβώς ποιες είναι οι προθέσεις της αγγλικής εταιρείας και να τις εξετάζουν από διάφορες πτυχές, διά μέσου συνέντευξης με τους ειδικούς. Βασικό ρόλο στη ταινία παίζει μια συζήτηση για τα κύρια θέματα της επένδυσης: το οικονομικό και νομικό πλαίσιο, τη διαθεσιμότητα και τις πηγές του νερού, τη χρήση της γης και τις περιβαλλοντικές και κοινωνικές επιπτώσεις. Επιπροσθέτως, λέει την ιστορία πώς και γιατί ο σκηνοθέτης και ο σεναριογράφος ενεπλάκησαν με αυτό το θέμα και την περιοχή και αποφάσισαν να κάνουν το φιλμ και πώς η επίγνωσή τους για τα θέματα γινόταν συνεχώς και ευρύτερη με κάθε νέα επίσκεψη και κάθε νέα επαφή: Ένα ταξίδι εξερεύνησης.\nΟι προβολές ξεκινούν στις 21:00.\nΗ εκδήλωση στο facebook:\nΑναρτήθηκε από Πολιτιστικές Ομάδες Φοιτητών Ρεθύμνου στις 1:14 μ.μ. Δεν υπάρχουν σχόλια:\n13ο Διεθνές Φεστιβάλ Κινηματογράφου & Πολιτισμού Π...


O Γεωπόνος – Μελετητής Θεόδωρος Κορωναίος στον Prisma 91,6 - Preveza Today\nHomeΠρέβεζαΚοινωνίαO Γεωπόνος – Μελετητής Θεόδωρος Κορωναίος στον Prisma 91,6\nO Γεωπόνος – Μελετητής Θεόδωρος Κορωναίος στον Prisma 91,6\n26-05-2017, 13:26:00 Ομάδα Σύνταξης Κοινωνία, Πρέβεζα\nΟ γεωπόνος – μελετητής Θοδωρής Κορωναίος ήταν καλεσμένος στον Prisma 91,6 προκειμένου να μιλήσει για σημαντικά θέματα που αφορούν τους καλλιεργητές. Σημείωσε ότι έχουν μείνει 15 περίπου ημέρες για τις δηλώσεις ΟΣΔΕ και κάλεσε τους αγρότες έγκαιρα να προβούν στη δήλωση.\nΤο ΟΣΔΕ είναι ένα ολοκληρωμένο σύστημα διαχείρισης και ελέγχου, το οποίο ουσιαστικά ξεκίνησε για τις επιδοτήσεις αλλά έχουν ενσωματωθεί κι άλλα αντικείμενα. Ένα πεδίο του ΟΣΔΕ είναι η καταγραφή των καλλιεργειών. Μέσω αυτής της καταγραφής λαμβάνονται και τις επιδοτήσεις. Ένα δεύτερο πεδίο που είναι το Μητρώο των Αγροτών και το 3ο η ασφάλιση της φυτικής παραγωγής στον ΕΛΓΑ. «Αν δεν υποβληθεί μια δήλωση του ΟΣΔΕ και γίνει μια φυσική καταστροφή δεν θα αποζημιωθεί ο εκάστοτε αγρότης» σημείωσε.\nΌπως ανέφερε ο κ Κορωναίος οι αγρότες που δε λαμβάνουν ενισχύσεις δεν έκαναν τα προηγούμενα χρόνια δήλωση στον ΟΣΔΕ. Αυτό έχει σαν αποτέλεσμα ότι δεν απολαβαίνουν το αφορολόγητο.\nΜιλώντας για τα σχέδια βελτίωσης υποστήριξε ότι ο πρωτογενής τομέας θα έπρεπε να αποτελεί την ατμομηχανή της οικονομίας. Θα πρέπει να γίνει μια μελέτη και μια σπουδή στον ΟΣΔΕ γιατί το ΟΣΔΕ έχει γίνει για όλα το σύστημα αναφοράς. Ο μικρότερος προϋπολογισμός στα μέτρα όταν θα βγει να είναι τα 10.000 ευρώ, δηλαδή δεν υποβάλλεται επενδυτικό σχέδιο με προϋπολογισμό κάτω από 10.000 κι το μέγιστο για ατομικά πρόσωπα στα 200.000 ευρώ.\nΑκούστε τον κ Θοδωρή Κορωναίο:\n12-06-2016, 20:45:00 Βασίλης Κούρκουλας Αθλητικά, Πρέβεζα\nΗ Πρεβεζάνα νεαρή μαχήτρια Ελίνα Καλλιονίδου (Pit Bull Solomonidis Team), η πρωταθλήτρια στα 61 kg, αντιμετώπισε χθες Σάββατο 11/6/2016 στο ΔΑΚ Γλυφάδας την Δώρα Καλπακίδου (από Corpus Arena Kiourtidis) στα 65,8 kg για το Cage […]


Εκτιμήσεις για τα νεογέννητα μωρά – Eposgo\nΕκτιμήσεις για τα νεογέννητα μωρά\nΚάθε νεογέννητο μωρό ελέγχεται προσεκτικά κατά τη γέννηση για σημάδια των προβλημάτων ή επιπλοκών. Μια πλήρης φυσική εξέταση θα πραγματοποιηθεί το οποίο περιλαμβάνει κάθε σύστημα του οργανισμού. Καθ 'όλη την παραμονή στο νοσοκομείο, οι γιατροί, νοσηλευτές και άλλους φορείς παροχής υγειονομικής περίθαλψης αξιολογεί συνεχώς ένα μωρό για τις αλλαγές στον τομέα της υγείας και για τα σημάδια των προβλημάτων ή ασθένειας. Αξιολόγηση μπορεί να περιλαμβάνει:\nΤο σκορ Apgar είναι ένας από τους πρώτους ελέγχους της υγείας του μωρού σας. Το σκορ Apgar αποδίδεται στα πρώτα λίγα λεπτά μετά τη γέννησή τους για να βοηθήσουν στον εντοπισμό μωρά που έχουν δυσκολία στην αναπνοή ή έχετε ένα πρόβλημα που χρειάζεται περαιτέρω φροντίδα. Το μωρό ελέγχεται σε ένα λεπτό και πέντε λεπτά μετά τη γέννηση για καρδιακό και αναπνευστικό ρυθμό, τον μυϊκό τόνο, τα αντανακλαστικά και το χρώμα.\nΚάθε περιοχή μπορεί να έχει μια βαθμολογία από μηδέν, ένα ή δύο, με δέκα σημεία, όπως το μέγιστο. Η συνολική βαθμολογία των δέκα σημαίνει ότι ένα μωρό είναι στην καλύτερη δυνατή ασθένεια. Σκοράρουν Σχεδόν όλα τα μωρά μεταξύ οκτώ και δέκα, με ένα ή δύο σημεία απογειωθεί για το μπλε τα χέρια και τα πόδια, λόγω των ανώριμων κυκλοφορία. Εάν ένα μωρό έχει μια δύσκολη στιγμή κατά τη διάρκεια της παράδοσης, αυτό μπορεί να μειώσει τα επίπεδα του οξυγόνου στο αίμα, η οποία μπορεί να μειώσει το σκορ Apgar. Apgar σκορ τρία ή λιγότερο συχνά σημαίνει ένα μωρό χρειάζεται την άμεση προσοχή και φροντίδα. Ωστόσο, μόνο το 1,4 τοις εκατό των μωρών έχουν Apgar σκορ λιγότερο από επτά σε πέντε λεπτά μετά τη γέννηση.\nΑποτέλεσμα = 0\nΑποτέλεσμα = 1\nΑποτέλεσμα = 2\nΚάτω από 100 ανά λεπτό\nΠάνω από 100 ανά λεπτό\nΑσθενής, ακανόνιστες, ή λαχανιάσει\nΚάποια κάμψη των χεριών και των ποδιών\nΚαλά καμφθεί, ή ενεργητικές κινήσεις των άκρων\nReflex / ευερεθιστότητα\nΓκριμάτσα ή αδύνατη κραυγή\nΜπλε όλο, ή χλωμό\nBody ροζ, τα χέρια και τα πόδια μπλε\nΡοζ όλη την\nΒάρος κατά τη γέννηση και μετρήσεις:\nΒάρος κατά τη γέννηση ενός μωρού είναι ένας σημαντικός δείκτης της υγείας. Ο μέσος όρος βάρους για πρόωρα βρέφη (που έχουν γεννηθεί μεταξύ 37 και 41 εβδομάδων κύησης) είναι περίπου 7 κιλά. (3,2 kg). Σε γενικές γραμμές, τα μικρά μωρά και πολύ μεγάλα μωρά διατρέχουν μεγαλύτερο κίνδυνο για προβλήματα. Τα μωρά ζυγίζονται καθημερινά στο νηπιαγωγείο για να αξιολογήσει την ανάπτυξη, υγρό, και τις ανάγκες διατροφής. Τα νεογέννητα μωρά μπορούν συχνά χάνουν 5 έως 7 τοις εκατό του βάρους κατά τη γέννηση τους. Αυτό σημαίνει ότι ένα μωρό που ζυγίζει £ 7 3 ουγκιά κατά τη γέννηση θα μπορούσαν να χάσουν όσο το 8 ουγκιά κατά τις πρώτες ημέρες. Τα μωρά θα κερδίσει συνήθως αυτό το βάρος πίσω από την ηλικία των 2 εβδομάδων. Πρόωρη και άρρωστα μωρά δεν μπορούν να αρχίσουν να κερδίσει το βάρος αμέσως.\nΤα περισσότερα νοσοκομεία χρησιμοποιούν το μετρικό σύστημα για το ζύγισμα των βρεφών. Αυτό το διάγραμμα θα σας βοηθήσει να μετατρέψετε γραμμάρια σε λίρες.\nΜετατροπή γραμμάρια σε λίβρες και ουγγιές:\n£ 1 = 453,59237 γραμμάρια? 1 ουγκιά = 28.349523 γραμμάρια? 1000 γραμμάρια = 1 Kg.\nΆλλες μετρήσεις λαμβάνονται επίσης από κάθε μωρό. Αυτά περιλαμβάνουν τα ακόλουθα:\nΠεριμέτρου της κεφαλής (η απόσταση γύρω από το κεφάλι του μωρού)\nΚοιλιακής περιφέρειας - η απόσταση γύρω από την κοιλιά\nΜήκος - η μέτρηση από την κορυφή του κεφαλιού στη φτέρνα\nΘερμοκρασία - είναι σε θέση να διατηρήσει σταθερή τη θερμοκρασία του σώματος σε κανονικό περιβάλλον δωματίου\nPulse - συνήθως 120 έως 160 παλμούς ανά λεπτό στο νεογέννητο περίοδο\nΣυνήθως 30 έως 60 αναπνοές ανά λεπτό στο νεογέννητο περίοδο - ο ρυθμός της αναπνοής\nΓενική εμφάνιση - σωματική δραστηριότητα, τον τόνο, τη στάση του σώματος και το επίπεδο της συνείδησης\nΔέρματος - το χρώμα, την υφή, τα νύχια, παρουσία εξανθήματα\nΚεφαλής και του τραχήλου:\nΕμφάνιση, το σχήμα, η παρουσία της χύτευσης (διαμόρφωση της κεφαλής από το πέρασμα από το κανάλι γέννησης)\nFontanels (η ανοικτή "μαλακά σημεία" μεταξύ των οστών του κρανίου του μωρού)\nΚλείδες (οστά σε όλη την άνω μέρος του θώρακα)\nΠρόσωπο - μάτια, τα αυτιά, τη μύτη, τα μάγουλα\nΣτόμα - ουρανίσκο, τη γλώσσα, το λαιμό\nΠνεύμονες - ήχους αναπνοής, αλλαγές στον τρόπο αναπνοής\nΉχους της καρδιάς και του μηριαίου (στη βουβωνική χώρα), όσπρια\nΚοιλιά - παρουσία των μαζών ή κήλες\nΓεννητικά όργανα και τον πρωκτό - για την ανοιχτή δίοδο των ούρων και κοπράνων\nΧέρια και τα πόδια - κίνηση και ανάπτυξη\nΦυσική εξέταση: Μια πλήρης φυσική εξέταση είναι ένα σημαντικό μέρος της φροντίδα των νεογέννητων. Κάθε σύστημα του οργανισμού εξετάζεται προσεκτικά για σημεία υγεία και τη φυσιολογική λειτουργία. Ο γιατρός εξετάζει επίσης για οποιαδήποτε σημάδια της ασθένειας ή συγγενείς ανωμαλίες. Φυσική εξέταση του νεογέννητου συχνά περιλαμβάνει την εκτίμηση της εξής:\nΑξιολογώντας τη σωματική ωριμότητα ενός μωρού είναι ένα σημαντικό μέρος της φροντίδας. Αξιολόγησης ωριμότητας είναι χρήσιμη για την κάλυψη των αναγκών ενός μωρού, αν οι ημερομηνίες της εγκυμοσύνης είναι αβέβαιη. Για παράδειγμα, ένα πολύ μικρό μωρό μπορεί να είναι πιο ώριμη από ό, τι φαίνεται από το μέγεθος, και μπορεί να χρειαστεί διαφορετική φροντίδα από ένα πρόωρο μωρό.\nΗ εξέταση ονομάζεται The Dubowitz / Ballard εξέταση για ηλικία κύησης χρησιμοποιείται συχνά. Ηλικία κύησης ενός μωρού συχνά μπορεί να εκτιμηθεί εκ του σύνεγγυς τη χρήση αυτής της εξέτασης. Η Dubowitz / Ballard εξέταση αξιολογεί την εμφάνιση ενός μωρού, την υφή του δέρματος, η λειτουργία του κινητήρα, και τα αντανακλαστικά. Το φυσικό μέρος λήξη της εξέτασης γίνεται στις δύο πρώτες ώρες από τη γέννηση. Η νευρομυϊκή εξέταση ωριμότητας έχει ολοκληρωθεί μέσα σε 24 ώρες μετά τον τοκετό. Πληροφορίες συχνά χρησιμοποιούνται για να υπολογιστεί σωματική και νευρομυϊκές ωριμότητα των βρεφών εμφανίζονται παρακάτω.\nΤο φυσικό μέρος αξιολόγησης της Dubowitz / Ballard εξέταση εξετάζει τα φυσικά χαρακτηριστικά που φαίνονται διαφορετικές σε διαφορετικά στάδια ωριμότητας κύησης ενός μωρού. Τα μωρά που είναι σωματικά ώριμο έχουν συνήθως υψηλότερες βαθμολογίες από τα πρόωρα μωρά.\nΟι βαθμοί δίνονται για κάθε τομέα της αξιολόγησης, με χαμηλό -1 ή -2 για ακραίες ανωριμότητα σε ποσοστό ως και 4 ή 5 για οψιμότητα. Περιοχές της αξιολόγησης περιλαμβάνουν τα ακόλουθα:\nΥφή του δέρματος (δηλαδή, κολλώδης, λείο, peeling).\nLanugo (η μαλακή τρίχα περονόσπορος στο σώμα ενός μωρού) - είναι απούσα σε ανώριμα μωρά, τότε εμφανίζεται με ωριμότητα, και στη συνέχεια εξαφανίζεται πάλι με οψιμότητα.\nΤσακίσεις Πελματιαία - αυτές πτυχές στα πέλματα των ποδιών κυμαίνονται από απούσα για να καλύπτει ολόκληρο το πόδι, ανάλογα με τη διάρκεια.\nΜαστού - το πάχος και το μέγεθος του ιστού του μαστού και θηλαίας άλω (το σκούρο δακτύλιο γύρω από κάθε θηλή) αξιολογούνται.\nΜάτια και τα αυτιά - μάτια συντήκονται ή ανοικτή και την ποσότητα του χόνδρου και η ακαμψία του ιστού του αυτιού.\nΓεννητικά όργανα, αρσενικό - παρουσία των όρχεων και την εμφάνιση της όσχεο, από την ομαλή να τσαλακωθούν.\nΓεννητικά όργανα, γυναίκα - εμφάνιση και το μέγεθος της κλειτορίδας και των χειλέων.\nΈξι αξιολογήσεις του νευρομυϊκού συστήματος του μωρού που εκτελούνται. Αυτά περιλαμβάνουν:\nΣτάση του σώματος - πώς το μωρό κρατήστε τα χέρια του / της και τα πόδια.\nΠλατεία παράθυρο - σε ποιο βαθμό τα χέρια του μωρού μπορεί να κάμπτεται προς τον καρπό.\nArm ανάκρουση - πόσο μακριά του μωρού όπλα "την άνοιξη πίσω» σε μια θέση κάμψης.\nΙγνυακή γωνία - σε ποιο βαθμό τα γόνατα του μωρού επεκταθεί.\nΚασκόλ σήμα - σε ποιο βαθμό οι αγκώνες μπορεί να μετακινηθεί πέρα από το στήθος του μωρού.\nHeel στο αυτί - πόσο κοντά πόδια του μωρού μπορεί να μετακινηθεί προς τα αυτιά.\nΈνα αποτέλεσμα που αποδίδεται σε κάθε περιοχή αξιολόγησης. Τυπικά, η πιο ώριμη νευρολογικά το μωρό, τόσο υψηλότερη είναι η βαθμολογία.\nΌταν προστίθενται μαζί το φυσικό αποτέλεσμα της αξιολόγησης και η νευρομυϊκή σκορ, η ηλικία κύησης μπορεί να εκτιμηθεί. Παρτιτούρες κυμαίνονται από πολύ χαμηλά για τα ανώριμα μωρά (λιγότερο από 26 έως 28 εβδομάδες) με πολύ υψηλή βαθμολογία για την ώριμη και postmature μωρά.\nΌλες αυτές οι εξετάσεις είναι σημαντικοί τρόποι για να μάθουν για το μωρό σας ευεξία κατά τη γέννηση. Με τον εντοπισμό τυχόν προβλημάτων, ο γιατρός του μωρού σας μπορεί να προγραμματίσει την καλύτερη δυνατή φροντίδα.\nΚατηγορία: Εγκυμοσύνη, Γενετική και γενετικές ανωμαλίες\nΠερισσότερες πληροφορίες σχετικά με την εγκυμοσύνη\nΌλα τα άρθρα σχετικά με την εγκυμοσύνη »\nΑντιμέτωποι με αποβολή\nΟι γονείς-να-να πρέπει να επικοινωνούν\nΠρογεννητική ιατρική περίθαλψη


Πού έκανε λάθος ο κ. Βαρουφάκης - Ειδήσεις - νέα - Το Βήμα Online\nΠού έκανε λάθος ο κ. Βαρουφάκης\nΕλάχιστοι διανοούμενοι είχαν την τύχη του υπουργού Οικονομικών κ. Ι. Βαρουφάκη: την ευκαιρία να υλοποιήσουν ως υπουργοί αυτά που πρότειναν ως σχολιαστές∙ να κάνουν τη θεωρία πράξη.\n2 Μαΐου 2015, 12:04 Ενημερώθηκε: 3 Μαΐου 2015, 05:45\nΕλάχιστοι διανοούμενοι είχαν την τύχη του υπουργού Οικονομικών κ. Ι. Βαρουφάκη: την ευκαιρία να υλοποιήσουν ως υπουργοί αυτά που πρότειναν ως σχολιαστές∙ να κάνουν τη θεωρία πράξη. Ο κ. Βαρουφάκης διέθετε κατ’ αρχήν πολλά προσόντα για τον νέο του ρόλο: τεχνοκρατική επάρκεια, καλή γνώση της ευρωζωνικής κρίσης, επικοινωνιακό χάρισμα, πνευματική καλλιέργεια, πολιτικό όραμα. Θεωρητικά ήταν ο κατάλληλος άνθρωπος στην κατάλληλη θέση την κατάλληλη στιγμή.\nΗ διαχείριση της οικονομικής κρίσης όμως δεν είναι θεωρητική υπόθεση. Οχι μόνο γιατί τα οικονομικά δεν είναι θετική επιστήμη αλλά και γιατί στον κόσμο της «θεωρίας» η πραγματικότητα εμφανίζεται αναγκαστικά απλοποιημένη – αναδεικνύονται πτυχές της αλλά δεν βιώνεται η δυναμική συνθετότητά της. Στον κόσμο της «πράξης», αντιθέτως, οι λεπτομέρειες (που αφαιρεί η «θεωρία») μετράνε, αντιλήψεις και προτεραιότητες συγκρούονται, ο χρόνος είναι σημαντικός, η τυχαιότητα καραδοκεί. Ακριβώς γι’αυτόν τον λόγο ο πολιτικός ηγέτης χρειάζεται πρωτίστως αυτό που ο Ησαΐας Μπερλίν ονόμαζε «αντιληπτικό χάρισμα» («perceptual gift»): την ικανότητα να αντιλαμβάνεται διαισθητικά την ιδιαιτερότητα της κάθε κατάστασης που χειρίζεται. Η ευθυκρισία είναι το σημαντικότερο προσόν του ηγέτη, το οποίο απορρέει από τον χαρακτήρα του γενικότερα.\nΕδώ εντοπίζεται κατ’ αρχάς το πρόβλημα με τον κ. Βαρουφάκη. Οι γενικές θέσεις του για την κρίση στην ευρωζώνη είναι βασικά σωστές. Από τη σωστή διάγνωση όμως (τη θεωρία) δεν προκύπτει απαραίτητα η σωστή πολιτική πράξη. Μεσολαβεί η πολιτική ισχύς.\nΗ άποψη του κ. Σόιμπλε επικράτησε διότι είχε την ισχύ να την επιβάλει. Ο κ. Βαρουφάκης πίστεψε, απλοϊκά, ότι θα έπειθε τους συνομιλητές του με τη δύναμη των επιχειρημάτων του. Εκανε λάθος. Πρώτον, διότι η ευρωζώνη δεν είναι ακαδημαϊκό σεμινάριο. Δεύτερον, διότι υποτίμησε τη βαθιά δυσπιστία των ισχυρών εταίρων (τροφοδοτούμενη και από οριενταλιστικά στερεότυπα) για την αξιοπιστία των ελληνικών κυβερνήσεων. Και τρίτον, διότι γνωρίζουμε ότι από τη στιγμή που ένα πρόγραμμα τρέχει οι υποστηρικτές του είναι απίθανο να το εγκαταλείψουν. Εκλογικεύουν τις αρνητικές του επιδόσεις για να προστατεύσουν το πολιτικό τους κεφάλαιο. Γιατί ένας τόσο ευφυής άνθρωπος υποτίμησε τα πολιτικά ουσιώδη της κρίσης;\nΠαρά τα χαρίσματά του, ο κ. Βαρουφάκης δεν ανήκει στους βιρτουόζους κυβερνήτες. Δεν διαθέτει την απαιτούμενη προσαρμοστικότητα, πιθανότατα εξαιτίας της ισχυρά βουλησιαρχικής και πληθωρικά εγωκεντρικής προσωπικότητάς του. Αν και υπουργός, δεν θέλησε να εγκαταλείψει τον ρόλο του ετερόδοξου διανοουμένου. Προτιμά να αναλύει, όχι να κυβερνά. Τον ενδιαφέρει κυρίως ο ερεθιστικός σχολιασμός, όχι η πληκτική αποτελεσματικότητα. Στο μέτρο που εμμονικά πιστεύει ότι η δική του ανάλυση είναι η ορθότερη, υποτιμά τους ομολόγους του, οι οποίοι του επιστρέφουν την απαξίωση. Πολιτικά απομονώθηκε.\nΗ εγωκεντρικότητα εκφράζεται και σωματικά. Το αντισυμβατικό του ντύσιμο μετατρέπει τον ετερόδοξο σε εκκεντρικό πολιτικό. Αυτό, βέβαια, όπως και το επικοινωνιακό του χάρισμα, προσελκύει τα ΜΜΕ, τα οποία συχνά προσεγγίζουν το ελληνικό δράμα με όρους lifestyle. Το μιντιακό κουτσομπολιό κερδίζει, ο ίδιος μετατρέπεται σε παγκόσμια διασημότητα, η πολιτική όμως χάνει, το εθνικό συμφέρον αποδυναμώνεται.\nΙσως θεωρεί ότι το αντισυμβατικό ύφος δηλώνει αυθεντικότητα – ότι η εξουσία δεν τον άλλαξε. Αυθεντικότητα όμως δεν είναι να προβάλλω δημοσίως τις ιδιορρυθμίες μου (ο καφενειακός λόγος του κ. Γιακουμάτου θα ήταν τότε υπόδειγμα αυθεντικότητας), αλλά να αξιοποιώ δημιουργικά τις δυνατότητες που μου παρέχει ο ρόλος μου. Αν σε ενδιαφέρει η πειθώ, είναι φρόνιμο να λες αντισυμβατικά πράγματα με σχετικά συμβατικό τρόπο. Οταν ο αντισυμβατικός σου λόγος συνοδεύεται από αντισυμβατική εκφορά αποξενώνει, ιδιαίτερα αν προέρχεται από τον υπουργό Οικονομικών μιας χώρας-επαίτη.\nΟ καλός κυβερνήτης υπάγει εμπρόθετα και ευέλικτα τις πράξεις του στην προαγωγή του κοινού καλού. Θεωρεί τον εαυτό του το μέσον για έναν ευγενή σκοπό, όχι αντιστρόφως. Οπως η μπαλαρίνα τιθασεύει το σώμα της χάριν του ρόλου της, ο κυβερνήτης σμιλεύει τον χαρακτήρα του έτσι ώστε να υπηρετεί το γενικό συμφέρον. Δεν αρκεί η γνώση και η ευφυΐα στην πολιτική. Χρειάζεται κυρίως ευθυκρισία. Δυστυχώς είναι δυσεύρετη.\nΟ κ. Χαρίδημος Κ. Τσούκας είναι καθηγητής στα Πανεπιστήμια Κύπρου και Warwick. Κυκλοφόρησε πρόσφατα το βιβλίο του «Η τραγωδία των κοινών» (εκδόσεις Ικαρος).


ΗΓΕΤΗΣ - HGETHS\nΤα συναισθήματά σας είναι έντονα, φλογερά, σταθερά και διαρκή, καθώς η Σελήνη εισέρχεται στο ζώδιο του Λέοντα. Είστε πιστοί στα ερωτικά σας θέματα, ενώ όσοι είστε αδέσμευτοι αναζητάτε κάποιο άτομο το οποίο να μπορεί να κάνει το ίδιο σε αντάλλαγμα. Αγαπάτε έντονα και είστε πάντα πρόθυμοι να ξεπεράσετε τα εμπόδια που παρεμβαίνουν στη συναισθηματική σας ...\nΘυμηθείτε σήμερα ότι είστε ένας ήρεμος, ήπιος ηγέτης. Η διατήρηση αυτής της εικόνας θα σας βοηθήσει να αποφύγετε διάφορες παγίδες που είναι δυνατές τώρα. Για παράδειγμα, αν μπείτε στον πειρασμό να χαλαρώσετε και να απολαύσετε τον εαυτό σας λίγο πολύ, η εικόνα του «ευγενικού ηγέτη» θα σας υπενθυμίσει να επιστρέψετε στο έργο που αναβάλατε.\nΗ αποκάλυψη της Πάολα που μας έκανε να... ...\nΗ αποκάλυψη της Πάολα που μας έκανε να... σαστίσουμε: «Δεν ξέρω τι χρήµατα παίρνω!» Γίνεται άνθρωπος που εργάζεται σκληρά στον καλλιτεχνικό χώρο να μη γνωρίζει τις...\nΟ μεγάλος πατριάρχης\nΟ μεγάλος πατριάρχης είναι αυτή η αρχετυπική μορφή του προσώπου που παίζει τον ηγετικό ρόλο μέσα σε μία φυλή. Στα λατινικά υπάρχει ο τίτλος «rex mundi», που μεταφράζεται ως ο βασιλιάς του κόσμου. Ποιος είναι όμως ο κόσμος που εξουσιάζει; Τίποτα παραπάνω από την φυλή, άρα είναι μόνον ο μικρόκοσμος. Βέβαια, ο rex mundi είναι και μία πτυχή του εαυτού μας και ως τέτοια ...\nΟ κυβερνήτης της ημέρας είναι ο ηγέτης της γενιάς των τιτάνων, ο Κρόνος, ο οποίος βρίσκεται σε τρίγωνο με τον Ουρανό. Αυτή είναι μια όψη η οποία είναι πιθανό να προκαλέσει κάποια προβλήματα σε σχέση με τομείς της ζωής μας, όπως τα επαγγελματικά, τα οικονομικά και τα ερωτικά μας θέματα. Πιο συγκεκριμένα, όσον αφορά τα επαγγελματικά μας, είναι πιθανό να ...\nΓιώργος Γιασεμής: «Με λυπεί το γεγονός ότι δεν ...\nΓιώργος Γιασεμής: «Με λυπεί το γεγονός ότι δεν βλέπω φως στο τούνελ της χώρας» Υπήρχε περίοδος που ο Γιώργος Γιασεμής τραγουδούσε για 3 χρόνια non stop, 7ήμερα, ως...\nΓια να είστε ηγέτης, πρέπει να είστε καλός συνεργάτης. Οποιοσδήποτε προϊστάμενος που δεν μπορεί να λειτουργήσει ως ικανός βοηθός σε κάποιον άλλο είναι ένα ενοχλητικό άτομο. Η αληθινή ηγεσία έχει υποτακτική ποιότητα. Γνωρίστε αυτή την πλευρά των πραγμάτων.\nΗ Ντάμα των Ράβδων Όταν μιλάμε για το αρχέτυπο της Ντάμας των Ράβδων, μιλάμε για την κυρίαρχη θηλυκή ενέργεια του στοιχείου της Φωτιάς. Η φιγούρα αυτή δεν φοβάται να επιδείξει τη δύναμή της σε άλλους, ούτε αποφεύγει μια πρόκληση. Είναι επομένως ένας ισχυρός ηγέτης που επικεντρώνεται στις επιθυμίες που αποκτά αναλόγως τις καταστάσεις στις οποίες ...\nΓεννήθηκες σαν Σήμερα 18 Οκτωβρίου; Δες τις ...\nΕίστε ένα πολύ δίκαιο πρόσωπο που είναι επίσης αποφασισμένο για σκληρή δουλειά. Η επιτυχία δεν έρχεται συνήθως σε νεαρή ηλικία, αλλά γίνεται μετά από μερικές πρώτες αποτυχίες - και από τη δική σας ενέργεια. Είστε ηγέτης και οραματιστής. Έχετε τα πόδια σας στο έδαφος, αλλά είστε πρόθυμοι να κοιτάξετε πέρα από αυτό που είναι ακριβώς μπροστά σας. Μπορεί να ...\nΕρωτικό Πεπρωμένο και Αριθμοί 14-10-2017\nΚαι ναι, έχουμε μια μέρα που το 16, καρμικό παράξενο, όμορφο αλλά και δύσκολο, κάνει την εμφάνισή του ως Ερωτικό Πεπρωμένο της Ημέρας και ως ηγέτης των προσωπικών μας ερωτικών προσδοκιών. Γιατί είναι καρμικός αριθμός το 16; Γιατί δίνει την ανάγκη να ασχοληθούμε με τον εαυτό μας με τρόπους που είναι απότομοι και εγωιστικοί, γιατί αποκτάμε προσήλωση στους ...\nΗ σημερινή 17η προς 18η μοίρα του Ήλιου στο Ζυγό αντιπροσωπεύεται από το σύμβολο μιας κορώνας και ενός σκήπτρου που είναι τοποθετημένα σε ένα κύβο φτιαγμένο από μάρμαρο, από τον οποίο έχει σκαλιστεί ένας θρόνος. Αυτό είναι το σύμβολο της φιλοδοξίας και της απόλυτης κυριαρχίας. Η επίτευξη των στόχων μας μας καθιστά ισχυρούς και συχνά νιώθουμε πως ...\nΓεννήθηκες σαν Σήμερα 29 Αυγούστου; Δες τις ...\nΕίστε παθιασμένοι και ένθερμοι, ενώ εργάζεστε σκληρά για την επιτυχία στη ζωή σας. Είστε φυσικός ηγέτης και το χάρισμά σας προσελκύει και άλλους. Είστε προσανατολισμένοι στην επιτυχία, αλλά η ζεστασιά σας σας εμποδίζει να γίνετε σκληροί ή υπερβολικά πρακτικοί. Επιδιώκετε συναισθηματική εκπλήρωση στη ζωή και σας αρέσει να ξεκινάτε νέα έργα που μπορεί να ...


Το «βαθύ λαρύγγι» και η ιστορία της χειραγώγησης της μετοχής του «Ιασώ» που αποκαλύφθηκε μετά από 18 χρόνια! | mononews\nΤο «βαθύ λαρύγγι» και η ιστορία της χειραγώγησης της μετοχής του «Ιασώ» που αποκαλύφθηκε μετά από 18 χρόνια!\n18 Ιανουαρίου 2018 17:33 Τελευταία ενημέρωση:8:21 πμ\nΓιώργος Σταματίου. Πρόεδρος ΔΣ ΙΑΣΩ\nΠεριφέρεια Αττικής: Σε λειτουργία το δίκτυο ΠΦΥ για την Covid-19\nΗ «εορταστική συνωμοσία» γιατρών και νοσηλευτών στους θαλάμους των νοσοκομείων\nΧρειάστηκε να περάσουν δεκαοκτώ ολόκληρα χρόνια, για να αποκαλυφθεί το «αμαρτωλό τρίγωνο» που είχε στηθεί ανάμεσα σε Αθήνα, Κύπρο και βρετανικές Παρθένες Νήσους, απ’ όπου και «εξυφάνθηκε» το… ταχυδακτυλουργικό κόλπο χειραγώγησης τιμών, στις μετοχές του «Ιασώ». Όλα αυτά θα είχαν μείνει στο αραχνιασμένο χρονοντούλαπο της ιστορίας, αν δεν υπήρχε μία γυναίκα που θα αποφάσιζε, αναδρομικά, να γίνει το «βαθύ λαρύγγι»… Ενημέρωσε τον εισαγγελέα για τη σκοτεινή αυτή υπόθεση και εκείνος, με τη σειρά του, έστειλε το φάκελο στην Επιτροπή Κεφαλαιαγοράς. Απαιτήθηκαν δύσκολες και χρονοβόρες έρευνες, μέχρις ότου να εντοπιστούν τα «άνθη του κακού» και να επιβληθούν πρόστιμα συνολικού ύψους 1,41 εκατ. ευρώ. Σε 73 εμπλεκομένους.\nΣτο σύνθετο «παιχνίδι» της χειραγώγησης των τιμών στα «χαρτιά» του «Ιασώ», νευραλγικό ρόλο διαδραμάτισαν δύο χρηματιστηριακές εταιρίες. Οι οποίες στο πέρασμα των χρόνων άλλαξαν χέρια, καθώς απορροφήθηκαν από δύο συστημικές τράπεζες, που θα πληρώσουν τώρα τα κληροδοτημένα πρόστιμα.\nΕκτός από τις χρηματιστηριακές, στο ίδιο κόλπο αποκαλύφθηκε ότι μετείχαν και οκτώ offshore εταιρίες. Οι τέσσερις εξ αυτών είχαν στηθεί στην Κύπρο και άλλες τόσες με έδρα το φορολογικό παράδεισο των Παρθένων Νήσων (Virgin Islands). Τόσο οι ιδιοκτήτες των offshore εταιριών, όσο και τα δεκάδες άλλα εμπλεκόμενα πρόσωπα για λογαριασμό των οποίων δίνονταν οι μεγάλες εντολές αγοράς μετοχών του «Ιασώ», ήταν γιατροί στη συντριπτική τους πλειονότητα. Πολλοί μάλιστα από αυτούς είχαν αντλήσει ρευστότητα με τραπεζικά δάνεια και από ξένες τράπεζες. Εξέλιξη που δίνει την αίσθηση ότι ανάμεσα στα αναμειχθέντα φυσικά πρόσωπα, μπορεί ορισμένοι να είναι… θύτες και θύματα ταυτόχρονα, αν ληφθεί υπόψη η μεταγενέστερη κατάρρευση της τιμής της μετοχής του «Ιασώ», που φόρτωσε με ζημιές τα χαρτοφυλάκια.\nΟύτως ή άλλως αυτό θα το κρίνει η Δικαιοσύνη, αφού η υπόθεση της χειραγώγησης δεν σταματά στην επιβολή προστίμων από τις εποπτικές αρχές της κεφαλαιαγοράς, αλλά έχει και ποινική συνέχεια. Ανάλογα με την εισαγγελική «ετυμηγορία» και με ανοικτό ακόμη το ζήτημα της διερεύνησης, για το ποιος εν τέλει μπορεί να ήταν ο «εγκέφαλος» ή οι «εγκέφαλοι» του όλου σχεδίου. Ενός σχεδίου που μπήκε σε εφαρμογή ταυτόχρονα με την είσοδο του «Ιασώ» στο χρηματιστήριο της Αθήνας.\nΑυτό έγινε στις 9 Ιουνίου του έτους 2000. Σχεδόν εννιά μήνες μετά από το σκάσιμο της μεγάλης «φούσκας». Για να μπει το «Ιασώ» στη χρηματιστηριακή αγορά, διατέθηκαν 6.899.328 νέες μετοχές, μέσω δημόσιας εγγραφής και ιδιωτικής τοποθέτησης. Η τιμή διάθεσης των νέων μετοχών έγινε στα 15,26 ευρώ η μία και αντλήθηκαν εν συνόλω 105,28 εκατ. ευρώ. Μάλιστα η ζήτηση ήταν κατά 13 φορές μεγαλύτερη από την προσφορά… Κάτι που δείχνει ότι εκδηλώθηκε ενδιαφέρον για τοποθετήσεις, στα εξωπραγματικά επίπεδα των 1,3 δισ. ευρώ..\nΌπως προκύπτει, η είσοδος του «Ιασώ» στο χρηματιστήριο έγινε με αποτίμηση στα… 690,22 εκατ. ευρώ. Τα οποία με βάση τα μεγέθη που έδειξε η εισηγμένη το 2000, αντιστοιχούσαν σε… 56,8 φορές τα καθαρά κέρδη και σε 30,2 φορές τα λειτουργικά αποτελέσματα. Πολλοί στην αγορά έκαναν λόγο τότε για μια ακριβή εισαγωγή, αλλά βέβαια δεν ήταν η μόνη. Ενδεικτικό και μόνο είναι το γεγονός ότι σήμερα η εταιρία αποτιμάται στα 118,7 εκατ. ευρώ, μετά από ένα ράλι ανόδου 223,8% που έχει κάνει η (αναπροσαρμοσμένη) μετοχή το τελευταίο 12μηνο.\nΗ Επιτροπή Κεφαλαιαγοράς ανίχνευσε όλες τις συναλλαγές που έγιναν στο «Ιασώ» από την είσοδό της στο χρηματιστήριο μέχρι και τα τέλη Αυγούστου του 2000. Όπου φάνηκε να έχει γίνει μια ενορχηστρωμένη επιχείρηση συγκράτησης των τιμών σε υψηλά επίπεδα. Με συνεχείς εντολές αγορών από τη μια offshore στην άλλη και τις χρηματιστηριακές στη μέση…\nΣτις επίσημες λογιστικές καταστάσεις του «Ιασώ» φαίνεται ότι στα τέλη Ιουνίου του 2000 η μετοχή έκλεισε στα 15,26 ευρώ. Τέλη Ιουλίου η μετοχή ήταν στα 15,44 ευρώ και τον Αύγουστο πήγε στα 10,18 ευρώ. Στο επίμαχο αυτό τρίμηνο έγιναν συναλλαγές αξίας 128,4 εκατ. ευρώ, ενώ στο τέλος εκείνης της χρονιάς η τιμή της μετοχής βρέθηκε να είναι 50% χαμηλότερα από αυτήν της εισαγωγής.\nΤο 2015 και άγνωστο για πιο λόγο, το «βαθύ λαρύγγι», μετά από τόσα χρόνια καθυστέρησης, αποφάσισε να μιλήσει. Δίνοντας το εναρκτήριο λάκτισμα, για να αρχίσει να ξετυλίγεται το κουβάρι της υπόθεσης, που εξακολουθεί να έχει ερωτηματικά σε ό,τι αφορά τους ενορχηστρωτές του μεγάλου κόλπου.\nΔρ. Γέωργιος Σταματίου, Προέδρος Διοικητικού Συμβουλίου Ομίλου ΙΑΣΩ\nΣτην παρούσα φάση η διοίκηση Σταματίου στο «Ιασώ» (και ανεξάρτητα απ’ όλα αυτά που συνέβησαν στο μακρινό παρελθόν και στα οποία δεν έχει την παραμικρή ανάμειξη) καλείται να δώσει απαντήσεις στο «κίνημα» των μετόχων μειοψηφίας… Οι οποίοι ζητούν εξηγήσεις επί όλων όσων αφορούν την απόφαση πώλησης της θυγατρικής «Ιασώ General». Αυτός είναι και ο λόγος της έκτακτης Γενικής Συνέλευσης που θα γίνει την ερχόμενη Δευτέρα 22 του μηνός.\nΔΙΑΒΑΣΤΕ ΑΚΟΜΑ: Πρόστιμα 1,4 εκατ. ευρώ για υπόθεση του ΙΑΣΩ «μοίρασε» η Επιτροπή Κεφαλαιαγοράς\nΔΕΙΤΕ ΕΠΙΣΗΣ: Και ο Κόκκαλης στο deal εξαγοράς του Καζίνο της Πάρνηθας\nΜΗ ΧΑΣΕΤΕ: Πάνος & Θανάσης Λασκαρίδης: Γιατί επένδυσαν 200 εκατ. ευρώ σε ξηρά και θάλασσα το τελευταίο τρίμηνο\nγιατροίΕπιτροπή ΚεφαλαιαγοράςΙΑΣΩμετοχή ΙασώπρόστιμαΣταματίου


Whynik: Τα Χριστούγεννα του 2013\nΤα Χριστούγεννα του 2013\nΧριστούγεννα του Δεκατρία και αποτυπώνω φωτογραφικά τις διαδρομές μου στην πόλη. Φορώντας την πιο εορταστική μου διάθεση, περισυλλέγω πολύτιμα στολίδια από το τριγύρω για τον δικό μου εορτασμό.\nΠρώτη στάση, το Christmas Factory. Στο Γκάζι.\nΤρενάκια, ρόδες, καρουζέλ, παγοδρόμιο και κάμποσα χαμόγελα.\nΑπό τα παιδιά που φωτογραφίζονται με τον Ρούντολφ και γράφουν τα γράμματά τους στον Άγιο Βασίλη. Μπαίνω κι εγώ στον πειρασμό να του στείλω δυο κουβέντες, διότι σαν να μας έχει ξεχάσει εδώ χάμω. Εντάξει, το καταλάβαμε πως τα Γερμανάκια και τα Ολλανδάκια ήταν πιο φρόνιμα παιδάκια και δεν ξοδεύανε τα προηγούμενα χρόνια το χαρτζιλίκι τους, αλλά δείξε και μια μεγαλοθυμία ως Άγιος.\nΕυτυχώς κατέφυγα στο Χωριό της Σοκολάτας και ξέχασα κάθε πικρία! Και μπισκότα δοκίμασα και μελομακάρονα με σοκολάτα πήρα για το σπίτι! Στις αρχές κάθε Δεκέμβρη, υπόσχομαι στον εαυτό μου ότι θα επιδείξω σύνεση και εγκράτεια και φθάνω στα μέσα του μήνα να έχω φάει πεντέξι κουτιά γλυκά μόνος μου. Κάπου στην τρίτη εβδομάδα, σταματάω -όχι να τρώω, να έχω ενοχές!\nΤις τελευταίες ημέρες, περπάτησα αρκετές φορές την Ερμού. Έκαμνα τα ψώνια μου, πήρα δώρα, χάζεψα τους καλλιτέχνες του δρόμου. Ο κόσμος είναι και φέτος αρκετός, η διάθεση παραμένει κατά τα συνήθη, επιφυλακτική. Θέλεις να αφεθείς, αλλά διστάζεις κιόλας. Είναι σκληρή η χειραφέτηση με τη νέα κατάσταση που φαίνεται να έχει εμπεδωθεί στη χώρα: τα διαθέσιμα χρήματα σαφώς λιγότερα, η ανεργία αυξανόμενη, η πολιτική ένταση σταθερά κλιμακούμενη. Ήταν κι αυτή η χρονιά δύσκολη: με τη δολοφονία του Φύσσα και τις εξελίξεις στο ακανθώδες ζήτημα της Χρυσής Αυγής, με το επεισοδιακό κλείσιμο της ΕΡΤ, με τις απεργίες, τις πορείες, τις διαρκείς αναταράξεις. Σαν να πετάς με ένα σκουριασμένο αεροπλάνο στα δυο χιλιάδες πόδια μέσα σε σφοδρή θύελλα και να μην ξεύρεις μήτε που πηγαίνεις μήτε αν οι πιλότοι έχουν την παραμικρή ιδέα από οδήγηση. Δένεις απλώς τη ζώνη σου και εύχεσαι για το καλύτερο.\nΠέρασα και από την πλατεία Κλαυθμώνος. Στις αρχές Δεκέμβρη, είχε στηθεί εκεί παζάρι με προϊόντα από την Πελοπόννησο. Το μεσσηνιακό λάδι και τα κρασιά της Νεμέας, αναμιγνύονταν με τους ήχους από τα δημοτικά τραγούδια και τις μυρουδιές από τις γουρνοπούλες που σιγοψήνονταν στη σούβλα. Χριστούγεννα στην πιο ρουστίκ και βουκολική εκδοχή τους -που έρχονται και συναντιούνται με το Πάσχα.\nΜετά τις 20 Δεκέμβρη, το ντεκόρ της πλατείας άλλαξε! Ένα αψηλό δέντρο στήθηκε στο κέντρο της, ένα καρουζέλ προστέθηκε παραδίπλα και μπόλικα ξύλινα κιόσκια που πουλούσαν διάφορα καλούδια, χειροτεχνίες και διακοσμητικά, τοποθετήθηκαν τριγύρω.\nΠιο πέρα, οι πλατείες Κοτζιά και Ομόνοιας παραμένουν αμετάπειστα υποβαθμισμένες. Η πόλη έχει αλλάξει, το έχουμε καταλάβει. Έχει πτωχύνει με πολλούς τρόπους. Και παρότι πασχίζει να γαντζωθεί από τις μνήμες της απολεσθείσας ευδαιμονίας, η αλήθεια της είναι αναπόδραστη: η Αθήνα έχει επιστρέψει στην προσφυγιά και τη μιζέρια που πάσχισε να ξορκίσει τις προηγούμενες δεκαετίες. Τα στέκια χρήσης και διακίνησης ναρκωτικών έχουν πληθύνει, το παραεμπόριο οργιάζει, οι κοινότητες των μεταναστών χτίζουν παράλληλες πραγματικότητες στην Αχαρνών, στην Κυψέλη, στο Μεταξουργείο και στον Κολωνό παρατημένες από τις στοιχειώδεις πρόνοιες του κράτους, τα προβλήματα συσσωρεύονται.\nΚάμποσα παζάρια στήθηκαν εφέτος, οι έρανοι πλήθυναν, το αγωνιώδες κάλεσμα για βοήθεια εντάθηκε. Όλα αυτά δεν επαρκούν για να καλύψουν το κενό και όσοι θεωρούν ότι οι εθελοντισμοί και οι πράξεις αλληλεγγύης είναι ικανή συνθήκη από μόνη της, κάνουνε λάθος. Χρειάζονται ολοκληρωμένες πολιτικές και παρεμβάσεις, χρειάζεται όραμα, σχέδιο και κάποιον να το υλοποιήσει. Δεν λέω ότι είναι εύκολο, μα είναι επιτακτικά αναγκαίο. Αλλά δεν βαριέσαι, αυτά μοιάζουν με πολυτέλειες στη δική μας την περίπτωση.\nΑκουλουθώντας τους Δρόμους Ζωής, βρέθηκα στο 87ο Διαπολιτισμικό Σχολείο Αθηνών. Για να συνεισφέρω στο μπαζάρ. Και ν'αγοράσω δωράκια και μαρμελάδες και σπιτικές λιχουδιές!\nΕίναι αξιέπαινοι οι άνθρωποι που προσπαθούν για το καλύτερο. Αφού μας λείπουν τα υπόλοιπα, ας στηρίξουμε αυτές τις πρωτοβουλίες.\nΦέτος, τα μαγαζιά στολίστηκαν θαρρώ περισσότερο από πέρσι και πρόπερσι. Το ίδιο και κάμποσα μπαλκόνια. Είναι μεγάλη η ανάγκη για μία εορταστική ανάπαυλα.\nΌσο συνεχίζεται η κρίση, οι αντοχές λιγοστεύουν. Επιζητάς διακαώς την εκτόνωση. Την απόδραση από την καθημερινότητα της διαρκούς έντασης. Πόσες ειδήσεις πια να αντέξεις;\nΣε μία πραγματικότητα συγκεχυμένη. Σε έναν τοίχο που δένουν οι χριστουγεννιάτικες στολές με τα αντιμνημόνια, η Μήδεια με τα μπουζούκια και οι απεργίες με τους Μαζού εντ δε Ζου.\nΑνήμερα Χριστούγεννα, Πεδίον του Άρεως. Πλήθη κόσμου ανάμεσα στα κιόσκια με το χριστουγεννιάτικο παζάρι: Κινέζοι και Πακιστανοί μικροπωλητές, οικογένειες από την Ανατολική Ευρώπη να κοιτάζουν εξεταστικά την πραμάτεια αναζητώντας φθηνά ρούχα, παπούτσια και κάνα παιχνιδάκι για τα παιδιά.\nΗ νέα ανθρωπογεωγραφία της πόλης γιορτάζει τα δικά της Χριστούγεννα.\nΙπποκράτους, ώρα οκτώ και δέκα το βράδυ. Στέκομαι απέναντι από ένα στολισμένο μπαλκόνι και κοιτάζω τα λαμπιόνια. Ωραία είναι. Κι ας είναι ασύμμετρα και προχειροβαλμένα. Κι ας μην έχουν τη λάμψη ή την καλαισθησία αντίστοιχων στολισμών που έχω απολαύσει σε άλλες χώρες του κόσμου. Ωραία είναι. Σχεδόν συγκινητικά.\nΕν αντιθέσει με άλλες ευρωπαϊκές πρωτεύουσες, η Αθήνα δεν φημιζόταν δα ποτές για τα Χριστούγεννά της. Μήτε παραδοσιακές, υπαίθριες αγορές διέθετε, μήτε σπουδαία διακόσμηση στα κτήρια και τους δρόμους της.\nΣαν τον πτωχό συγγενή μοιάζει, συγκρινόμενη με τις Ευρωπαίες εξαδέλφες της: τις άλλες πρωτεύουσες που φοράνε τέτοια εποχή τα γιορτινά τους και επιδεικνύουν την ευημερία τους.\nΑλλά η πόλη το παλεύει. Ακόμα και μέσα στις αντιξοότητες της κρίσης, βρίσκει τρόπους να το προσπαθήσει.\nΤο Άττικα πρωταγωνιστεί στην Πανεπιστημίου. Με κάμποσα φωτάκια ν'αστράφτουν και το κτήριο ν'αλλάζει χρώματα.\nΟι πολύχρωμες φαντεζί βιτρίνες του προσφέρουν μια εσάνς πολυτέλειας.\nΗ στοά Σπυρομήλιου βυθίζεται το βράδυ σε μία ελέκτρικ πανδαισία από μπλε και κόκκινα και μενεξεδιά.\nΘυμάμαι όταν ήμουν μικρός, οι γονείς μου με πήγαιναν να ψωνίσω τα δώρα μου από το Μινιόν! Και χανόμουν εκεί ανάμεσα στα παιχνίδια και τα διάφορα ατράξιονς που στήνονταν στον τελευταίο όροφο. Η Χιονάτη με τους Επτά Νάνους, η Ζανέτ Καπούγια να τραγουδάει λάτιν κάλαντα, το χωριό του Άγιου Βασίλη. Όχι, τα λεφτά δεν ήταν περισσότερα τότες. Ήταν όμως οι προσδοκίες μεγαλύτερες. Από το αύριο και από τα όσα θα φέρει. Τα πράγματα βελτιώνονταν και είχες την αίσθηση ότι η ευχή "και του χρόνου καλύτερα", είχε σοβαρές πιθανότητες να πραγματοποιηθεί.\nΣήμερις θέλει θάρρος για να εορτάσεις τα Χριστούγεννα. Ειδικά αν δεν έχει πετρέλαιο η πολυκατοικία σου! Τα κλωνάρια στο δέντρο κρυσταλλιάζουν, το αστέρι στην κορφή μαραίνεται ενώ προχθές νομίζω πως άκουσα και τον έναν από τους μάγους της φάτνης να φτερνίζεται! Ύστερα, πέφτει κατα το βραδάκι κι αυτό το θολό, κίτρινο σύννεφο και πνίγει την πόλη. Από τα προσανάμματα που χρησιμοποιούν διάφοροι για να ζεσταθούν και από τα τζάκια που βρίσκονται στα σπίτια των προαστίων. Μπορεί τζάκια να μην διαθέτουμε όλοι, αλλά στα σίγουρα τα αναπνέουμε όλοι. Μπορείς να το πάρεις και ως πολιτικό σχόλιο αυτό, δεν με πειράζει.\nΗ φωταγωγημένη Βουλή στέκει κάπως αμήχανη μέσα σε αυτό το σκηνικό. Τα εξοργισμένα πλήθη έχουν αποσυρθεί αυτές τις μέρες, αλλά φαντάζομαι θα επανέλθουν. Οι παρτίδες παραμένουν ανοιχτές, οι διαφωνίες παραμένουν έντονες.\nΑλλά τι να κάμουμε; Θα πορευθούμε με αυτά που έχουμε. Θα υποστούμε τα όσα μας ξημέρωσαν. Όχι μοιρολατρικά και υποτακτικά. Είθε να τα αντιμετωπίσουμε όσο πιο συνετά και θαρρετά γίνεται. Με αποφασιστικότητα και διορατικότητα.\nΑν δεν μας θέλει ο Άγιος Βασίλης, δεν τον εθέλουμε κι εμείς. Ας κάτσει εκεί στα Ροβανιέμι του να ξεπαγιάζει με τον τάρανδο, θα αναζητήσουμε αλλού τα δικά μας τα δώρα.\nΧριστούγεννα του 2013. Λίγο πριν αλλάξει το τρία σε τέσσερα, περιπατώ σε αυτήν την πόλη και περισυλλέγω πολύτιμα στολίδια για τον δικό μου εορτασμό. Τα αναζητώ στους δρόμους και τις πλατείες, στα μαγαζιά και τα σπίτια. Και ναι, εντέλει τα βρίσκω. Στην αλληλο-υποστήριξη και την αποδοχή. Στην κατανόηση. Στην αισιοδοξία. Στην έντιμη προσπάθεια για επιβίωση. Τα βρίσκω στους ανθρώπους που συνεχίζουν να χαμογελούν. Που αντιμετωπίζουν τα όσα συμβαίνουν με αξιοπρέπεια, με σεβασμό στους άλλους, με ειλικρινή ευγένεια. Χωρίς άναρθρες κραυγές και υποκριτικά ξεσπάσματα. Με περίσκεψη. Ανθρώπους που δεν χαρίζονται, αλλά χαρίζουν. Γενναιόδωρους ανθρώπους. Αυτοί παραμένουν τα πολύτιμα στολίδια μου. Και χάρις εκείνους, βρίσκω πάντα τους λόγους να εορτάζω.\nΣημείωση: το κείμενο αυτό γράφτηκε τον Δεκέμβριο του 2013.\nΕτικέτες Αθήνα, Φωτογραφία, Xmas\nΣοφία 11 Δεκεμβρίου 2020 - 4:02 μ.μ.\nΕίμαι πάρα πολύ περίεργη να δω τι έχεις να μας πεις για τα Χριστούγεννα του 2020!\nΑκόμα είσαι 7 χρόνια πίσω, αλλά ο καιρός περνάει πολύ γρήγορα!\nΠολύ πολύ ωραία η ιδέα σου να "το πιάσεις" από πιο παλιά μέχρι το σήμερα :)\nΝίκος Κιτωνάκης 17 Δεκεμβρίου 2020 - 10:19 μ.μ.\nΕπειδή ο Δεκέμβρης είναι πολύ πιεσμένος με πλήθος επαγγελματικών υποχρεώσεων και δεν υπάρχει πολύς χρόνος για συγγραφή αναρτήσεων, σκέφτηκα να αξιοποιήσω παλαιότερα κείμενα και φωτογραφίες. Πάντως σε διαβεβαιώ ότι κι εγώ είμαι περίεργος να δω τι θα βρεθεί να γράψω για τα Χριστούγεννα του 2020! :)


Η εξομολόγηση του Τότι - Ρόμα - SPORT 24\nΗ εξομολόγηση του Τότι\nΕπιμέλεια: Δημήτρης Σαμόλης Δημοσίευση: 31 Αυγ. 2016 15:57\nΟ Φραντσέσκο Τότι σε μια εξομολόγηση από... καρδιάς μίλησε για τη Ρόμα που δεν αποχωρίστηκε ποτέ. Η απόρριψη στη Μίλαν, στη Ρεάλ Μαδρίτης και η Ρώμη που είναι το σπίτι του, η ζωή του όλη. (PHOTOS).\nΕίναι η "σημαία" της Ρόμα. Μια εξέχουσα προσωπικότητα στους "τζαλορόσι", ο οποίος μέσω της ιστοσελίδας "theplayerstribune" απέστειλε αποχαιρετιστήριο γράμμα ως ποδοσφαιριστής, μια και στο τέλος της τρέχουσας αγωνιστικής περιόδου αποσύρεται από τη δράση ύστερα από 25 χρόνια!\nΟ Φραντσέσκο Τότι μιλάει για τη μεγάλη του αγάπη, τη Ρόμα, την "πόρτα" σε Μίλαν και Ρεάλ Μαδρίτης, αφού η "Ρώμη είναι είναι η οικογένειά μου, οι φίλοι μου, οι άνθρωποι που αγαπώ. Η Ρώμη είναι η θάλασσα, τα βουνά, τα μνημεία. Η Ρώμη είναι, φυσικά, οι Ρωμαίοι. Η Ρώμη είναι η Ρόμα. Είναι ο κόσμος για εμένα. Η ομάδα, η πόλη, η ζωή μου". Διαβάστε την εξομολόγηση του "Καπιτάνο":\n27 χρόνια πριν, χτύπησαν την πόρτα του διαμερίσματός μας, στη Ρώμη. Η μητέρα μου, Φιορέλα, πήγε να απαντήσει. Αυτοί οι άνθρωποι καθόρισαν την ποδοσφαιρική μου καριέρα. Όταν άνοιξε την πόρτα, ένα γκρουπ ανδρών είπαν ότι είναι παράγοντες ποδοσφαίρου. Δεν ήταν όμως από τη Ρόμα. Φορούσαν κόκκινα και μούρα ρούχα. Ήταν από τη Μίλαν. Και ήθελαν να παίξω εκεί με οποιοδήποτε κόστος. Όταν εόσαι παιδί στη Ρώμη, υπάρχουν δύο επιλογές: Ή Ρόμα ή Λάτσιο. Αλλά στην οικογένειά μου υπήρχε μόλις μία επιλογή. Δυστυχώς δεν πρόλαβα να γνωρίσω τον παππού μου, γιατί πέθανε όταν ήμουν μικρός. Ευτυχώς για εμένα, η γιαγιά μου Τζανλούκα ήταν φανατική οπαδοίς της Ρόμα και πέρασε αυτή την αγάπη στον πατέρα μου, ο οποίος από τη μεριά του τη μετέδωσε σε εμένα και στον αδερφό μου. Η Ρόμα ήταν κάτι παραπάνω από μία ομάδα. Ήταν μέρος της οικογένειάς μου, του αίματός μας και των ψυχών μας.\nΔεν ήξερα πότε θα κάνω ντεμπούτο στη Ρόμα, στο Ολίμπικο. Οι οπαδοί της Ρόμα είναι διαφορετικοί από όλους τους άλλους. Περιμένουν τόσα πολλά από κάθε παίκτη που φορά τη φανέλα. Πρέπει να αποδεικνύεις την αξία σου και δεν υπάρχει... χώρος για λάθη. Όταν περπατούσα στον αγωνιστικό χώρο για το πρώτο μου ματς, είχα κυριευτεί από υπερηφάνεια που θα έπαιζα για το... σπίτι μου. Για τη γιαγιά μου. Για την οκογένειά μου. Για 25 χρόνια η πίεση, το προνόμιο, δεν άλλαξε ποτέ. Φυσικά και έγιναν λάθη. Και πριν από 12 χρόνια υπήρξε μια στιγμή που σκέσφτηκα να φύγω για να παίξω στη Ρεάλ Μαδρίτης. Όταν μια τόσο επιτυχημένη ομάδα, ίσως η πιο δυνατή στον κόσμο, σε ζητάει, σκέφτεσαι πώς θα ήταν η ζωή σου κάπου αλλού. Έκανα συζητήσεις με τον πρόεδρο της Ρόμα, αλλά στο τέλος η οικογένειά μου μου υπενθύμισε τι είναι η ζωή.\nΌτι το σπίτι είναι τα πάντα. Για 39 χρόνια η Ρώμη είναι το σπίτι μου. Για 25 χρόνια ως παίκτης η Ρόμα είναι το σπίτι μου. Όταν κατακτήσαμε το Σκουντέτο, όταν παίζαμε στο Τσάμπιονς Λιγκ, πάντα έδινα τα πάντα για τη Ρόμα και ελπίζω να σας έκανα υπερήφανους. Δεν έφυγα ποτέ από το σπίτι μου, παρά μόνο όταν αρραβωνιάστηκα με τη σύζυγό μου, την Ιλάρι. Όταν θα σκέφτομαι τι πέρασα εδώ, θα μου λείπουν πολλά πράγματα. Οι πολλές ώρες προπόνησης, οι κουβέντες με τους συμπαίκτες μου στα αποδυτήρια. Αυτό που θα μου λείψει περισσότερο είναι ο καφές που έπινα με τους συμπαίκτες μου καθημερινά. Ίσως αν γίνω διευθυντής μια μέρα, αυτές οι στιγμές θα συνεχίσουν να είναι εκεί. Με ρωτάνε οι άνθρωποι, γιατί έμεινα όλη μου τη ζωή στη Ρώμη. Η Ρώμη είναι η οικογένειά μου, οι φίλοι μου, οι άνθρωποι που αγαπώ. Η Ρώμη είναι η θάλασσα, τα βουνά, τα μνημεία. Η Ρώμη είναι, φυσικά, οι Ρωμαίοι. Η Ρώμη είναι η Ρόμα. Είναι ο κόσμος για εμένα. Η ομάδα, η πόλη, η ζωή μου".\nFrancesco #Totti has penned an exclusive love letter to Rome for @PlayersTribune\n— AS Roma English (@ASRomaEN) August 31, 2016


Επιλογή λάθος συντρόφου…!!! - OlaSimera\nΕπιλογή λάθος συντρόφου…!!!\nΠροσπαθούμε λοιπόν να επιλέξουμε συντρόφους εντελώς διαφορετικούς από τους γονείς μας.\nΓια παράδειγμα, μία γυναίκα που έχει μεγαλώσει σε μία οικογένεια που ο πατέρας της ήταν παρών σωματικά αλλά απών συναισθηματικά, όπως επίσης υπερβολικά αυταρχικός και απορριπτικός, τότε θα επιλέξει έναν σύντροφο αρκετά συναισθηματικό-ρομαντικό, συναισθηματικά διαθέσιμο και καλοσυνάτο. Θα επιλέξει έναν τέτοιο σύντροφο, έναν σύντροφο δηλαδή που της δίνει προσοχή, για να καλύψει το κενό που της δημιούργησε ο πατέρας της. Μπορεί όμως στην πορεία της σχέσης ο σύντροφος να την απογοητεύσει γιατί τελικά αποδεικνύεται ότι δεν μπορεί να δεσμευτεί υπερβολικά. Εκεί έρχεται το συναίσθημα της απογοήτευσης…\nανάγκη, γονείς, γυναίκα, ηλικία, μητέρα, οικογένεια, πατέρας, πορεία, σχέσεις


17χρονη με τα πιο μακριά πόδια στον κόσμο εξηγεί πόσο δύσκολη είναι η ζωή της-ΒΙΝΤΕΟ – Network Hellas\nΑνήλικη με τα μακρύτερα πόδια: Πρόκειται για μία περίπτωση από αυτές που θεωρούνται σπάνιες και περίεργες. Η συγκεκριμένη περίπτωση έχει να κάνει με μία κοπέλα, η οποία δεν έχει κλείσει ακόμη τα δεκαεπτά χρόνια.\nΌμως, αυτό δεν την εμποδίζει να είναι ξεχωριστή. Αυτό, διότι αποτελεί το κορίτσι με τα πιο μακριά πόδια στον κόσμο. Αναλυτικότερα, περισσότερες πληροφορίες για τη νεαρή κοπέλα:\nΑνήλικη με τα μακρύτερα πόδια: Τι αναφέρει το ρεπορτάζ\nΤα πιο μακριά πόδια στον κόσμο έχει η 17χρονη Maci Currin που ζει στις Ηνωμένες Πολιτείες της Αμερικής (σ.σ. ΗΠΑ). Το όνομά της δίπλα από δύο ρεκόρ Guinness έγραψε μία 17χρονη Αμερικανίδα. Ο λόγος για την Maci Currin, η οποία δεν είναι απλά η έφηβη με τα μεγαλύτερη πόδια στον κόσμο, αλλά και η γυναίκα γενικότερα.\nΗ ειδική επιτροπή από την οποία πέρασε, προκειμένου να βεβαιώσει το ρεκόρ της, διαπίστωσε πως το αριστερό της φτάνει 135, 267 πόντους, ενώ το δεξί τους 134.3.\nΗ οικογένειά της με την οποία ζει στο Τέξας, είναι ψηλή, αλλά σε καμία περίπτωση δεν φτάνει κάποιος τα επίπεδή της, ενώ όπως εύκολα καταλαβαίνει κανείς αντιμετωπίζει κάποια προβλήματα στο να περνάει από συγκεκριμένες πόρτες, να μπαίνει σε αυτοκίνητα κτλ.\nΑκολουθεί βίντεο, με την ανήλικη Maci Currin\nThe post 17χρονη με τα πιο μακριά πόδια στον κόσμο εξηγεί πόσο δύσκολη είναι η ζωή της-ΒΙΝΤΕΟ appeared first on Newsitamea.gr.


" Η Θεσσαλία να στηριχθεί στον οδικό και εσωτερικό τουρισμό"-Συνέντευξη στην "Ελευθερία Λάρισας" - Μάνος Κόνσολας\n” Η Θεσσαλία να στηριχθεί στον οδικό και εσωτερικό τουρισμό”-Συνέντευξη στην “Ελευθερία Λάρισας”\nΣυνέντευξη στον Γιώργο Ρούστα για την εφημερίδα «Ελευθερία Λάρισας»\nΗ κυβέρνηση ανακοίνωσε μέτρα στήριξης του τουριστικού κλάδου, εργαζομένων και επιχειρήσεων. Ωστόσο, κάποιοι θεωρούν ότι αν δεν έρθουν τουρίστες από το εξωτερικό, η βαριά μας βιομηχανία, ο τουρισμός θα υποστεί σημαντικό πλήγμα και κατά συνέπεια τα κυβερνητικά μέτρα δεν θα σταθούν ικανά να ανακουφίσουν τον κλάδο. Συμφωνείτε;\nΈχει ήδη ξεκινήσει η προσπάθεια για την επανεκκίνηση του τουρισμού μας. Ξεκινάμε από πολύ χαμηλή βάση για να καλύψουμε το χαμένο έδαφος, ώστε να μην χαθεί η χρονιά. Μία ολοκληρωτική απώλεια της τουριστικής σεζόν, σημαίνει απώλεια 20 δισεκατομμυρίων ευρώ, άμεσων εσόδων από τον τουρισμό και πάνω από 35 δισεκατομμύρια έμμεσων εσόδων.\nΗ προσπάθεια μας, κύριε Ρούστα, γίνεται για να περιορίσουμε αυτές τις απώλειες, να μην χαθεί η σεζόν, καθώς αυτό θα ήταν καταστροφικό όχι μόνο για την εθνική μας οικονομία, αλλά και για εργαζόμενους και επιχειρήσεις. Αρχικά, θα ανοίξουν αγορές από χώρες που έχουν την ίδια επιτυχή αντιμετώπιση της πανδημίας με αυτήν που παρουσιάζουμε εμείς. Η Αυστρία, το Ισραήλ, η Κύπρος, η Βουλγαρία, η Κροατία, η Σερβία, η Τσεχία, είναι κάποιες από αυτές τις αγορές. Σταδιακά περιμένουμε να εξομαλυνθεί η κατάσταση στις χώρες της Βόρειας Ευρώπης. Ιδιαίτερα στη Γερμανία που αποτελεί μια σημαντική αγορά για εμάς και συνεισφέρει με 3 δις ευρώ στα τουριστικά έσοδα. Δεν έχουμε αυταπάτες, γνωρίζουμε ότι το 2020 θα είναι η πιο δύσκολη χρονιά για τον ελληνικό τουρισμό, για αυτό, παράλληλα, με την προσπάθεια επανεκκίνησης η κυβέρνηση ανακοίνωσε μέτρα για τη στήριξη επιχειρήσεων και εργαζομένων. Θα πάρουμε και άλλα μέτρα αν χρειαστεί.\nΥπάρχει η άποψη ότι οι Έλληνες πρέπει να στηρίξουν φέτος τον τουρισμό της πατρίδος μας. Κι εδώ, όμως, χρειάζονται ουσιαστικά κίνητρα. Πιστεύετε ότι αρκούν τα «πακέτα» του κοινωνικού τουρισμού;\nΟ εσωτερικός τουρισμός από μόνος του δεν αρκεί για να αναπληρώσει τις απώλειες, κύριε Ρούστα. Η κυβέρνηση, όμως, ανακοίνωσε μέτρα για την ενίσχυσή του, αυξάνοντας τον αριθμό των δικαιούχων στις 250.000, που θα πάρουν ένα e-voucher αξίας 120 ευρώ το άτομο, για διακοπές με κατ’ ελάχιστο 4 διανυκτερεύσεις. Επίσης, θα υπάρξουν εταιρικά Holiday Vouchers για επιπλέον αφορολόγητο voucher διακοπών αξίας 300 ευρώ. Δεν μπορούμε, όμως, να περιμένουμε να καλύψει ο εσωτερικός τουρισμός τις απώλειες.\n3. Στην εποχή του κορωνοϊού, οι οδικές μετακινήσεις φαίνεται ότι θα πρωταγωνιστήσουν στον τομέα των μεταφορών και μάλλον θα είναι αυτές που θα δώσουν τον φετινό «τόνο» στην τρέχουσα τουριστική περίοδο. Στο ίδιο πνεύμα η Περιφέρεια Θεσσαλίας, λόγω της παράδοσης που έχει με τις χώρες των Βαλκανίων, αλλά και λόγω των κοντινών αποστάσεων με αρκετές χώρες, κατήρτισε σχέδιο για να αναπτυχθεί πιο οργανωμένα ο οδικός τουρισμός. Ποια είναι τα δικά σας σχέδια στο υπουργείο για τον οδικό τουρισμό;\nΟ οδικός τουρισμός μπορεί να ευνοήσει περιοχές που δεν στηρίζονται στον μαζικό τουρισμό, μπορεί να προσελκύσει επισκέπτες που επιθυμούν την ιδιωτικότητα. Οι κύριες αγορές στις οποίες στηρίζεται ο οδικός τουρισμός είναι οι αγορές των χωρών της Βαλκανικής, κάτι που σημαίνει ότι τα έσοδα δεν μπορούν να κινηθούν σε υψηλά επίπεδα. Πιστεύω ότι περιοχές, όπως η Περιφέρεια Θεσσαλίας, σε αυτή τη συγκυρία, μπορούν να στηριχθούν στον εσωτερικό, αλλά και στον οδικό τουρισμό.\nΌπως ανακοίνωσε και ο Πρωθυπουργός μέχρι τις 15 Ιουνίου θα έχουν ανοίξει τα ελληνικά χερσαία σύνορα για τον οδικό τουρισμό. Η κυβέρνηση έχει ολοκληρώσει τη διαμόρφωση των υγειονομικών πρωτοκόλλων που θα ισχύουν για τις οδικές πύλες εισόδου της χώρας, ενώ το Υπουργείο Τουρισμού θα προβάλλει το συγκριτικό πλεονέκτημα που διαθέτει η χώρα μας με το σύγχρονο οδικό δίκτυο αλλά και τους προορισμούς που συνδέονται με αυτό.\nΣτη Θεσσαλία αυξάνονται οι επενδύσεις που αφορούν σε εναλλακτικούς προορισμούς, στον αγροτουρισμό, περιπατητικό, θρησκευτικό τουρισμό, κ.α. Πως σκοπεύετε να στηρίξετε αυτή τη μορφή τουρισμού;\nΚομβικό σημείο, κ. Ρούστα, είναι η ενεργοποίηση ενός ολιστικού, περιφερειακού σχεδίου τουριστικής ανάπτυξης. Η Θεσσαλία πρέπει να προσανατολιστεί στη διαμόρφωση του δικού της αυτόνομου αναπτυξιακού προτύπου στον τομέα του τουρισμού με πολυκεντρικό χαρακτήρα. Από την ανάπτυξη του θαλάσσιου, χειμερινού και ορεινού τουρισμού μέχρι το γαστρονομικό, αθλητικό και θρησκευτικό τουρισμό.\nΉδη έχουμε ολοκληρώσει ένα νομοσχέδιο που δημιουργεί μια οργανωτική δομή προώθησης των επενδύσεων σε περιφερειακό και τοπικό επίπεδο, με μονάδες One stop shop για τις τουριστικές επενδύσεις σε κάθε περιφέρεια. Θεσμοθετείται η δημιουργία clusters με τη συμμετοχή δημοσίων, ιδιωτικών και μη κερδοσκοπικών φορέων και η σύνδεση των τουριστικών επιχειρήσεων με τους τοπικούς παραγωγούς και τις τοπικές επιχειρήσεις του πρωτογενούς και του δευτερογενούς τομέα, ενώ προωθείται η διαμόρφωση στρατηγικών σχεδίων τουριστικής ανάπτυξης από τους Δήμους και τις Περιφέρειες προκειμένου τα σχέδια αυτά να ενταχθούν στα προγράμματα του Εθνικού Σχεδιασμού για το ΕΣΠΑ και τα ΠΕΠ.\nΣτο υπουργείο Τουρισμού έχετε έτοιμο ένα ακόμα νομοσχέδιο, που αφορά στη μεγαλύτερη μεταρρύθμιση που έχει γίνει ποτέ στο χώρο της τουριστικής εκπαίδευσης και έρευνας. Θέλετε να μας πείτε περισσότερα γι΄αυτό;\nΗ νέα αυτή θεσμική παρέμβαση συνιστά ολική αναβάθμιση της τουριστικής εκπαίδευσης και έρευνας, με νέες και σύγχρονες ειδικότητες που αποτυπώνουν την ανάγκη προσαρμογής του τουρισμού μας στην ψηφιακή οικονομία. Αναφέρομαι, κύριε Ρούστα, σε ένα ευρύ πλέγμα υπηρεσιών, από την παροχή πληροφορίας έως την εμπορική και επιχειρηματική συναλλαγή και την τουριστική προβολή αλλά και την παροχή ψηφιακών υπηρεσιών.\nΜε νέα προγράμματα σπουδών και σύγχρονες ειδικότητες, οι οποίες θα έχουν αντιστοίχιση στο αναπτυξιακό πρότυπο της χώρας στον τουρισμό για τα επόμενα χρόνια. Η προσπάθεια αυτή αντανακλά στη δημιουργία των νέων θέσεων απασχόλησης στον τουρισμό του μέλλοντος, αλλά και στη διασύνδεση της τουριστικής εκπαίδευσης με την αγορά και τις πραγματικές ανάγκες των επιχειρήσεων που δραστηριοποιούνται στον τουρισμό. Την ίδια στιγμή, δημιουργούμε ένα Ινστιτούτο αποκλειστικά προσανατολισμένο στον τομέα της έρευνας για τον τουρισμό.\nΜετά την πανδημία, δεν μπορεί να υλοποιηθεί ο προεκλογικός σχεδιασμός και οι προεκλογικές δεσμεύσεις της κυβέρνησης. Γι αυτό ακούγεται έντονα το σενάριο των πρόωρων εκλογών, οι οποίες, όμως, είναι το τελευταίο πράγμα που χρειάζεται η χώρα. Συμφωνείτε;\nΗ κυβέρνηση δεν στερείται δημοκρατικής νομιμοποίησης, το αντίθετο συμβαίνει. Αυτή τη στιγμή διαθέτει μεγαλύτερο κεφάλαιο εμπιστοσύνης από αυτό που είχε την επόμενη μέρα των εκλογών του Ιουλίου. Οι πολίτες δεν περιμένουν από εμάς να κάνουμε εκλογές, περιμένουν να κάνουμε ό, τι είναι δυνατόν για να αμβλύνουμε τις συνέπειες της κρίσης που προκάλεσε η πανδημία και να διαμορφώσουμε τις προϋποθέσεις για μια σταθερή και βιώσιμη πορεία ανάκαμψης. Είναι προσβολή για τους πολίτες να αντιλαμβανόμαστε την προσπάθεια επανεκκίνησης της οικονομίας με όρους κομματικής σκοπιμότητας. Η χώρα χρειάζεται σταθερότητα και εθνική και κοινωνική συναίνεση για να υλοποιηθεί το σχέδιο ανάκαμψης της οικονομίας.\nΌπως οι πρόωρες εκλογές, έτσι και ο ανασχηματισμός δεν ανακοινώνονται έγκαιρα από τον εκάστοτε πρωθυπουργό. Όλα όμως δείχνουν ότι σύντομα ένα από τα δύο σενάρια θα υλοποιηθεί. Τι πιστεύετε ότι θα μετρήσει περισσότερο στην κρίση του Κυρ. Μητσοτάκη;\nΟ Κυριάκος Μητσοτάκης έχει αποδείξει ότι λαμβάνει αποφάσεις με πραγματιστικά κριτήρια και δεδομένα, είναι μακριά από επιφανειακές κινήσεις εντυπώσεων. Είναι δεδομένο ότι κάποια στιγμή θα γίνει ανασχηματισμός, αλλά η κίνηση αυτή δεν θα επιβληθεί στον Πρωθυπουργό από κανέναν, θα αποτελεί δική του απόφαση και θα έχει ως γνώμονα τη βελτίωση και την αποτελεσματικότητα του κυβερνητικού έργου. Οι εποχές που ο ανασχηματισμός της κυβέρνησης αποτελούσε κίνηση επικοινωνιακού χαρακτήρα και άσκηση ισορροπιών έχουν περάσει. Ο Κυριάκος Μητσοτάκης, ως Πρωθυπουργός, έχει δείξει ότι τον ενδιαφέρει η ουσία της πολιτικής, το μετρήσιμο αποτέλεσμα.\n“O ελληνικός τουρισμός “ξανά-ανοίγει” τις πύλες του σε όλη τη χώρα με τις ίδιες προϋποθέσεις.”https://www.konsolas.gr/wp-content/uploads/2020/03/BaDMXyoW_400x400.jpg


Ποιοί πουλάνε τα email μας για spam; | Techblog.gr\nΔευτέρα, 11/05/2009 · Κώστας Βλαχάκης mouth\nΠροχθές έλαβα ένα email που με ενημέρωνε ότι μπορώ να αγοράσω λίστα με εκατομμύρια διευθύνσεις email για να στείλω newsletter ή όποιο άλλο ενημερωτικό υλικό θα ήθελα. Αλήθεια αυτές οι εταιρείες με έδρα κάποια εξωτικά νησιά της Καραϊβικής, ελέγχονται για το πως και από που συλλέγουν αυτές τις διευθύνσεις. Έχω αγανακτήσει με τα spam email και περισσότερο δε με email ελληνικών προωθητικών ενεργειών που ενώ κάνω unsubscribe με αγνοούν συνεχίζοντας να λερώνουν το mailbox μου.\nΚαι καλά να πεις με τις διάφορες εταιρείες που αγοράζουν αυτές τις λίστες και μας spamάρουν, κάποιοι άλλοι από τους φίλους και τους συνεργάτες μας, γιατί βρε παιδιά δεν κάνετε Bcc τα email παρά τα κάνετε Cc και τα βλέπει όλος ο κόσμος; Πότε θα αποκτήσουμε ιντερνετική παιδεία;\nπροώθησε τα μαιλ σου μέσω gmail φοβερό αντισπαμ και θα τελειώσουν τα βάσανα σου 😉\nΕίναι ότι πιο ενοχλητικό υπάρχει. Καθημερινά μπορεί να έχω και 5-6 τέτοια. Δεν φτάνουν αυτά οι ίδιες μου οι επαφές προωθούν κάτι “αστεία”-“παιδικά(?)” email, όπως ένα που άφησαν οι γονιοί στο σπίτι τα παιδιά με την νταντά, αυτά κοιμήθηκαν η νταντά πήρε τηλέφωνο τους γονιούς αν μπορεί να κρύψει τον “ψεύτικο” κλόουν με ένα σεντόνι γιατί δεν της άρεσε και τότε τις είπαν να πάρει τα παιδιά και να φύγει γιατί δεν είχαν ψεύτικο κλόουν στο σπίτι, ο οποίος παρεμπιπτόντως ήταν αληθινός και τους σκότωσε και ότι αν δεν στείλεις το email σε 10-15 φίλους σε λίγα λεπτά ο κλόουν θα εμφανιστεί δίπλα σου στις 3. (Πω ολόκληρη ιστορία έγραψα! :P). Έλεος δηλαδή δεν καταλαβαίνουν ότι είναι ενοχλητικοί. Εγώ ποτέ μα ποτέ στην ζωη μου δεν προώθησα τέτοια, εκτός από άλλα σοβαρά και σημαντικά. Γενικά αυτό με τα spam email είναι μια μεγάλη ιστορία που μακάρι να τελειώσει γρήγορα και να βάλουν επιτέλους μυαλό.\nΜα, κύριο μέλημα κάποιων είναι να κυνηγάνε τα torrent sites κτλ, και δε κοιτάνε να κλείσουν τέτοιες εταιρείες που μας γεμίζουν κάθε μέρα με άχρηστα e-mail. Θα μου πείτε θα κλείσουμε ένα, θα ανοίξουν άλλα 100, αλλά το ίδιο ισχύει με τα torrent sites…!!!\nΌντως το gmail κάνει δουλειά! Ακόμη και τα εταιρικά μου e-mail τα περνάω από κει..!!!\nΤο κακό είναι ότι τώρα τελευταία έχουν ξεπηδήσει και Ελληνικές εταιρίες που εμπορεύονται email καταλόγους και φαντάζουν καλή λύση σε αρκετόυς που ξεκινάνε τώρα την παρουσία τους. Όπως και να το κάνουμε, ο Έλληνας έχει το στοιχείο της πατέντας μέσα του και πάντα γοητεύεται από την γρήγορη και μεγάλη επιτυχία.\nΌτι είναι γρήγορο όμως είναι και εφήμερο.\nΤο να αποκτήσεις δικές σου email διευθύνσεις, θέλει αίμα, δάκρυα και ιδρώτα και δεν εκτιμάται οικονομικά.\nΣυμφωνώ απόλυτα με τον klou, το παν είναι να έχεις παχιά ατζέντα.\nΜε τα spam έχουμε πήξει, μου αρέσει το Mail της Apple δεν το αποχωρίζομαι.\nΠιστεύω οι εταιρείες αυτές υπάρχουν επειδή υπάρχουν μερικοί άσχετοι(αρκετοί μάλλον) που νομίζουν ότι έχουν σώσει παιδιά στην Αφρική, θα πάρουν λεφτά από τη microsoft, δεν θα αρρωστήσουν ποτε (και αλλα τέτοια) εφόσον κάνουν forward τέτοια email σε όλη τη maling list τους.


Μίλερ: «Είναι κωμικό το All Star Game»\nΠρώτη καταχώρηση: Τρίτη, 21 Φεβρουαρίου 2017, 20:13\nΤην δυσαρέσκειά του για την υπέρμετρη χαλαρότητα που παίζουν οι ομάδες της Ανατολής και της Δύσης τα τελευταία χρόνια στα All Star Game του ΝΒΑ εξέφρασε ο Ρέτζι Μίλερ, ο οποίος ως γνωστόν δεν μασάει τα λόγια του.\nΑυτό που είδαμε την Κυριακή ήταν ένα αστείο. Κάτι εντελώς κωμικό. Ακόμα και στην τέταρτη περίοδο κι ενώ το σκορ ήταν κοντά, δεν είδαμε ανταγωνισμό. Κάπως έτσι γίνονται τα πράγματα τα τελευταία τρία χρόνια» ανέφερε χαρακτηριστικά ο παλαίμαχος αστέρας των Πείσερς.\nΤελευταία ενημέρωση: Τρίτη, 21 Φεβρουαρίου 2017, 20:20